cyanic-selkie/wikianc huggingface dataset:
ഗ്രേറ്റ് ബേസിൻ മരുഭൂമി
കാലാവസ്ഥ
ഒരു കൊല്ലത്തിലെ ഏത് ദിവസമെടുത്താലും, ഗ്രേറ്റ് ബേസിൻ മരുഭൂമിയിലുടനീളം വ്യത്യസ്ത കാലാവസ്ഥ ആണ് അനുഭവപ്പെടുന്നത്. ഈ പ്രദേശം അങ്ങേയറ്റം പർവതങ്ങൾ നിറഞ്ഞ പ്രദേശമായതിനാൽ ഉയരം അനുസരിച്ച് താപനില വ്യത്യാസപ്പെടുന്നു. ഓരോ 1000 അടി ഉയരത്തിനും താപനില 3.6 ഡിഗ്രി F കുറയുന്നു. ഒരേ ദിവസം ഒരേ സമയം പർവതശിഖരങ്ങളും താഴ്‌വര നിലകളും തമ്മിൽ 30 ° F (17 ° C) വ്യത്യാസത്തിലേക്ക് ഇത് വിവർത്തനം ചെയ്യുന്നു. വേനൽക്കാലത്തെ ചൂടിൽ ഈ വ്യത്യാസം കൂടുതൽ വ്യക്തമാകും. ചില അപവാദങ്ങളൊഴിച്ചാൽ, ഉയരം കൂടുമ്പോൾ കാറ്റിന്റെ വേഗത സാധാരണയായി വർദ്ധിക്കുന്നു, അതിനാൽ പലപ്പോഴും പർവതശിഖരങ്ങളിൽ ശക്തമായ കാറ്റ് വീശുന്നു ഈ വരണ്ട കാലാവസ്ഥയും പരുക്കൻ ഭൂപ്രകൃതിയും പല സസ്യ-ജന്തുജാലങ്ങൾക്കും ഇവിടെ ജീവിക്കുന്നത് വളരെ കഠിനമാക്കുന്നു; എന്നിരുന്നാലും, ഈ അവസ്ഥകൾക്കനുസരിച്ചുള്ള പരിണാമം ഈ പ്രദേശത്തെ ഉയർന്ന വർഗ്ഗ സമ്പന്നതയിലേക്ക് നയിച്ചു.
അവലംബം
വർഗ്ഗം:അമേരിക്കൻ ഐക്യനാടുകളിലെ മരുഭൂമികൾ
കോയമ്പത്തൂർ ധന്വന്തരിക്ഷേത്രം
തമിഴ്നാട്ടിലെ പ്രധാന നഗരങ്ങളിലൊന്നായ കോയമ്പത്തൂരിൽ, ആര്യവൈദ്യ ഫാർമസി അങ്കണത്തിൽ സ്ഥിതിചെയ്യുന്ന ഒരു ക്ഷേത്രമാണ് കോയമ്പത്തൂർ ധന്വന്തരിക്ഷേത്രം. ആയുർവേദത്തിന്റെ ദേവനായ ധന്വന്തരി പ്രധാനപ്രതിഷ്ഠയായി വരുന്ന ഈ ക്ഷേത്രം, കോയമ്പത്തൂർ നിവാസികളുടെ പ്രധാന ആകർഷണങ്ങളിലൊന്നാണ്. നഗരത്തിന്റെ ഹൃദയഭാഗമായ രാമനാഥപുരത്ത്, പ്രശാന്തസുന്ദരമായ അന്തരീക്ഷത്തിൽ സ്ഥിതിചെയ്യുന്ന ഈ ക്ഷേത്രം, 1977-ലാണ് പണികഴിപ്പിയ്ക്കപ്പെട്ടത്. പടിഞ്ഞാറോട്ട് ദർശനമായി കുടികൊള്ളുന്ന ധന്വന്തരിഭഗവാന് ഉപദേവതകളായി ഗണപതി, ശിവൻ, അയ്യപ്പൻ, സുബ്രഹ്മണ്യൻ, ഉമാമഹേശ്വരന്മാർ, ദുർഗ്ഗാദേവി, ഭദ്രകാളി, ഹനുമാൻ, നവഗ്രഹങ്ങൾ, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്. തമിഴ്നാട്ടിലാണ് ക്ഷേത്രം സ്ഥിതിചെയ്യുന്നതെങ്കിലും കേരളീയശൈലിയിലുള്ള പൂജാക്രമങ്ങളും ആചാരങ്ങളുമാണ് ഇവിടെ നടത്തിവരുന്നത് എന്ന അതിവിശേഷമായ ഒരു പ്രത്യേകത ഈ ക്ഷേത്രത്തിനുണ്ട്. മേടമാസത്തിലെ പുണർതം നാളിൽ നടത്തപ്പെടുന്ന പ്രതിഷ്ഠാദിനവും, അതിനോടനുബന്ധിച്ചുള്ള കൊടിയേറ്റുത്സവവുമാണ് ക്ഷേത്രത്തിലെ പ്രധാന ആണ്ടുവിശേഷം. കൂടാതെ, തുലാമാസത്തിലെ ധന്വന്തരി ജയന്തി, കർക്കടകമാസത്തിലെ ഇല്ലം നിറ തുടങ്ങിയവയും വിശേഷദിവസങ്ങളാണ്. കോയമ്പത്തൂർ ആര്യവൈദ്യ ഫാർമസിയാണ് ക്ഷേത്രഭരണം നടത്തുന്നത്.
ചരിത്രം
കോയമ്പത്തൂർ ആര്യവൈദ്യ ഫാർമസി സ്ഥാപകനായിരുന്ന ആര്യവൈദ്യൻ പി.വി. രാമവാര്യരുടെ ആഗ്രഹമായിരുന്നു ഫാർമസിയോടുചേർന്ന് ധന്വന്തരിമൂർത്തിയ്ക്ക് ഒരു പ്രതിഷ്ഠ നടത്തണമെന്നത്. ഏത് രോഗിയെ ചികിത്സിയ്ക്കുന്നതിനുമുമ്പും ധന്വന്തരിയെ ഉപാസിയ്ക്കുന്നത് അദ്ദേഹത്തിന്റെ ജീവിതചര്യയായിരുന്നു. കുറച്ചുകാലം ഗുരുനാഥനായിരുന്ന വൈദ്യരത്നം പി.എസ്. വാര്യരുടെ സ്ഥാപനമായ കോട്ടക്കൽ ആര്യവൈദ്യശാലയിൽ ജോലി ചെയ്തുവന്ന അദ്ദേഹം, പിന്നീട് ഗുരുനാഥനുമായുണ്ടായ ചില അഭിപ്രായവ്യത്യാസങ്ങൾ കാരണം അവിടെനിന്ന് രാജിവച്ചുപോകുകയും കോയമ്പത്തൂരിൽ ആര്യവൈദ്യ ഫാർമസി തുടങ്ങുകയും ചെയ്തു. കേരളീയ സമ്പ്രദായത്തിലുള്ള ആയുർവേദ ചികിത്സാരീതി ആദ്യമായി തമിഴ്നാട്ടിൽ പ്രസിദ്ധമാക്കിയത് രാമവാര്യരാണ്. കോയമ്പത്തൂരിലേയ്ക്ക് താമസം മാറ്റിയ അദ്ദേഹം 1943-ൽ ആരംഭിച്ച ആര്യവൈദ്യ ഫാർമസി, ചുരുങ്ങിയകാലം കൊണ്ട് ശ്രദ്ധ പിടിച്ചുപറ്റി. പ്രശസ്തരും അപ്രശസ്തരുമായ നിരവധി ആളുകൾ രാമവാര്യരുടെ ചികിത്സയാൽ സുഖം പ്രാപിച്ചു. രോഗികളുടെ എണ്ണം കൂടിയതോടെ 1950-ൽ കോയമ്പത്തൂരിൽ ഫാർമസി വക ആശുപത്രിയും തുടങ്ങി. ഇന്ന് ലോകത്തിന്റെ നാനാഭാഗങ്ങളിൽ നിന്ന് ആളുകൾ ഇവിടേയ്ക്ക് ഒഴുകിയെത്തുന്നുണ്ട്.
ആശുപത്രിയോടനുബന്ധിച്ച് ഒരു ധന്വന്തരിക്ഷേത്രം പണിയാൻ രാമവാര്യർ ശ്രമങ്ങൾ തുടങ്ങുന്നത് 1960-കളുടെ ഒടുവിലാണ്. ആശുപത്രിയിൽ ചികിത്സയ്ക്ക് വരുന്നവർക്ക് ജാതിമതഭേദമെന്യേ ദർശനം നടത്താനുള്ള സൗകര്യം അദ്ദേഹം തീരുമാനിയ്ക്കുകയും ചെയ്തു. എന്നാൽ, പലതരത്തിലുള്ള തടസ്സങ്ങൾ ക്ഷേത്രനിർമ്മാണത്തിൽ അദ്ദേഹത്തിന് നേരിടേണ്ടിവന്നു. അക്കാലത്ത് അദ്ദേഹം സന്ദർശിച്ച ജ്യോത്സ്യന്മാർ മുഴുവൻ പറഞ്ഞത് തടസ്സങ്ങൾ ദൈവാനുഗ്രഹത്തിന്റെ ലക്ഷണമാണെന്നും മുറുക്കെപ്പിടിച്ചോളൂ എന്നുമാണ് പറഞ്ഞത്. പതുക്കെ ക്ഷേത്രനിർമ്മാണത്തിൽ തടസ്സങ്ങൾ നീങ്ങുകയും 1975-ൽ ശിലാസ്ഥാപനം നടക്കുകയും ചെയ്തു. എന്നാൽ, ക്ഷേത്രനിർമ്മാണം തീരും മുമ്പ് 1976-ൽ രാമവാര്യർ അന്തരിച്ചു. ഇതിനുശേഷം ചുമതലയേറ്റ മരുമകൻ ഡോ. പി.വി. ചന്ദ്രശേഖരവാര്യരുടെയും മകൻ ഡോ. പി.ആർ. കൃഷ്ണകുമാറിന്റെയും നേതൃത്വത്തിൽ നിർമ്മാണം തകൃതിയായി നടക്കുകയും 1977 മാർച്ച് മാസമായപ്പോഴേയ്ക്കും ക്ഷേത്രനിർമ്മാണം പൂർത്തിയാകുകയും ചെയ്തു. 1977 ഏപ്രിൽ 25-ന് മേടമാസത്തിലെ പുണർതം നക്ഷത്രത്തിൽ, താന്ത്രികാചാര്യനായിരുന്ന കൽപ്പുഴ ദിവാകരൻ നമ്പൂതിരിപ്പാടിന്റെ മുഖ്യകാർമ്മികത്വത്തിൽ, സഹോദരനായ കൽപ്പുഴ ഹരീശ്വരൻ നമ്പൂതിരിപ്പാട്, ധന്വന്തരിമൂർത്തിയുടെ പ്രതിഷ്ഠ നടത്തി. ഈ ദിവസത്തോടനുബന്ധിച്ചാണ് ഇന്ന് ക്ഷേത്രത്തിലെ കൊടിയേറ്റുത്സവം നടത്തിപ്പോരുന്നത്. എട്ടുദിവസമാണ് ഉത്സവം. മുഖ്യപ്രതിഷ്ഠയോടനുബന്ധിച്ചുതന്നെയാണ് ഉപദേവതകളുടെ പ്രതിഷ്ഠകളും നടത്തിയത്. ശിവന്റെ പ്രതിഷ്ഠ നിർവഹിച്ചത് തന്ത്രരത്നം അഴകത്ത് ശാസ്ത്രശർമ്മൻ നമ്പൂതിരിപ്പാടും, ദുർഗ്ഗാദേവിയുടെ പ്രതിഷ്ഠ നിർവഹിച്ചത് കരിയന്നൂർ ദിവാകരൻ നമ്പൂതിരിപ്പാടും, ഗണപതിയുടെ പ്രതിഷ്ഠ നിർവഹിച്ചത് മുഖ്യതന്ത്രിയായ കൽപ്പുഴ ദിവാകരൻ നമ്പൂതിരിപ്പാടും, സുബ്രഹ്മണ്യന്റെ പ്രതിഷ്ഠ നിർവഹിച്ചത് മൂത്തേടത്ത് ദാമോദരൻ നമ്പൂതിരിപ്പാടും, അയ്യപ്പന്റെ പ്രതിഷ്ഠ നടത്തിയത് ശബരിമല തന്ത്രി താഴമൺ മഠം കണ്ഠരര് മഹേശ്വരരും, നാഗദൈവങ്ങളുടെ പ്രതിഷ്ഠ നടത്തിയത് പാതിരിക്കുന്നത്ത് രാമൻ നമ്പൂതിരിയും, ബ്രഹ്മരക്ഷസ്സിന്റെ പ്രതിഷ്ഠ നടത്തിയത് കല്ലൂർ മാധവൻ നമ്പൂതിരിയും, നവഗ്രഹങ്ങൾ, ഹനുമാൻ, ഉമാമഹേശ്വരന്മാർ എന്നിവരുടെ പ്രതിഷ്ഠ നടത്തിയത് നരസിംഹ ഭട്ടാചാര്യരുമാണ്. ചുരുക്കിപ്പറഞ്ഞാൽ അക്കാലത്തെ എല്ലാ പ്രമുഖ താന്ത്രികാചാര്യന്മാരും ഈ ചടങ്ങിൽ സന്നിഹിതരായിരുന്നു.
മതിലകം
കാലേക്കർ പോലും വിസ്തീർണ്ണമില്ലാത്ത ഒരു കൊച്ചുക്ഷേത്രമാണ് കോയമ്പത്തൂർ ധന്വന്തരിക്ഷേത്രം. എങ്കിലും ഈ ചെറിയ മതിലകത്തുതന്നെ ഒരു മഹാക്ഷേത്രത്തിനുതകും വണ്ണമുള്ള നിർമ്മാണശൈലി അവലംബിച്ചിട്ടുണ്ട്. പടിഞ്ഞാറുഭാഗത്തെ പ്രവേശനകവാടത്തിലൂടെ അകത്തേയ്ക്ക് കടക്കുമ്പോൾ ആദ്യമെത്തുന്നത് വലിയ നടപ്പുരയിലേയ്ക്കാണ്. നാലുനടകളിലും ഇത് വ്യാപിച്ചുകിടക്കുന്നുണ്ട്. ഇതിനുശേഷം കാണുന്നത്, ഭഗവദ്വാഹനമായ ഗരുഡനെ ശിരസ്സിലേറ്റുന്ന സ്വർണ്ണക്കൊടിമരമാണ്. ഏകദേശം നാല്പതടി ഉയരം വരുന്ന ഈ കൊടിമരം 2001-ലാണ് പ്രതിഷ്ഠിയ്ക്കപ്പെട്ടത്. കൊടിമരത്തിനപ്പുറം ക്ഷേത്രത്തിലെ വലിയ ബലിക്കല്ല് കാണാം. താരതമ്യേന വളരെ ചെറുതാണ് ഇവിടത്തെ വലിയ ബലിക്കല്ല്. സ്ഥലപരിമിതി കാരണം ഇവിടെ നാലമ്പലം പണിതിട്ടില്ല. ഇക്കാരണങ്ങൾ കൊണ്ട് പുറത്തുനിന്ന് നോക്കിയാൽത്തന്നെ ധന്വന്തരിവിഗ്രഹം വ്യക്തമായിക്കാണാം. ബലിക്കല്ല് പിന്നിട്ടുകഴിഞ്ഞാൽ ശ്രീകോവിലായി. ദീർഘചതുരാകൃതിയിൽ കരിങ്കല്ലിൽ തീർത്ത ശ്രീകോവിലാണ് ഇവിടെയുള്ളത്. ഒരു നിലയേ ഇതിനുള്ളൂ. ചുറ്റും വിളക്കുമാടം പണിതിട്ടുണ്ട്. ഇതിന്റെ സോപാനപ്പടികൾ സ്വർണ്ണം പൂശിവച്ചിരിയ്ക്കുന്നു. അകത്ത് ഒരു മുറിയേയുള്ളൂ. അതാണ് വിഗ്രഹം പ്രതിഷ്ഠിച്ച ഗർഭഗൃഹം. നാലടി ഉയരം വരുന്ന ധന്വന്തരിവിഗ്രഹം പടിഞ്ഞാറോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. ചതുർബാഹുവായ ഭഗവാന്റെ പുറകിലെ വലതുകയ്യിൽ സുദർശനചക്രവും പുറകിലെ ഇടതുകയ്യിൽ പാഞ്ചജന്യം എന്ന ശംഖും മുന്നിലെ ഇടതുകയ്യിൽ അമൃതകലശവും മുന്നിലെ വലതുകയ്യിൽ അട്ടയും കാണാം. വിശ്വപ്രകൃതിയുടെ മൂലഭാവത്തെ ആവാഹിച്ചുകൊണ്ട് ശ്രീധന്വന്തരി ശ്രീലകത്ത് വാഴുന്നു.
ശ്രീകോവിലിന് വടക്കുപടിഞ്ഞാറുഭാഗത്തായി ഒരു കരിങ്കൽ ശില്പം കാണാം. കുന്തീദേവിയ്ക്ക് മോക്ഷം നൽകുന്ന ശ്രീകൃഷ്ണഭഗവാനും അവരെ നോക്കിനിൽക്കുന്ന പഞ്ചപാണ്ഡവരുമാണ് ഈ രൂപത്തിൽ ആലേഖനം ചെയ്യപ്പെട്ടിരിയ്ക്കുന്നത്. ഈ രൂപത്തിന് മുന്നിലായി ഭഗവദ്ഗീതയുടെ ഒരു കോപ്പിയും അതിനും മുന്നിലായി ഒരു നിലവിളക്കും കാണാം. ഓരോ ദിവസവും രാവിലെ ഭഗവദ്ഗീതയിലെ ഓരോ പേജും മറച്ചുവയ്ക്കുന്നു. അതാതുദിവസം ഇവിടെ വരുമ്പോൾ കാണുന്ന ശ്ലോകം വായിച്ച് വിധി പ്രസ്താവിയ്ക്കുന്നതാണ് ഇവിടത്തെ രീതി. ഇവിടെത്തന്നെ മറുവശത്ത് അനന്തപത്മനാഭസ്വാമിയുടെ ഒരു രൂപവും കൊത്തിവച്ചിട്ടുണ്ട്. 2021-ൽ ഇരുരൂപങ്ങളും സ്വർണ്ണം പൂശുകയുണ്ടായി. ഇതിനടുത്തുതന്നെയാണ് ദുർഗ്ഗാദേവിയുടെ പ്രതിഷ്ഠയോടുകൂടിയ ചെറിയ ശ്രീകോവിൽ. കിഴക്കോട്ട് ദർശനമായി ഏകദേശം മൂന്നടി ഉയരം വരുന്ന ദേവിയുടെ വിഗ്രഹം ശിലാനിർമ്മിതമാണ്. ചതുർബാഹുവായ ദേവിയുടെ പുറകിലെ വലതുകയ്യിൽ ചക്രവും പുറകിലെ ഇടതുകയ്യിൽ ശംഖും കാണാം. മുന്നിലെ ഇടതുകൈ അരയിൽ കുത്തിനിൽക്കുകയും മുന്നിലെ വലതുകൈ കൊണ്ട് ഭക്തരെ അനുഗ്രഹിയ്ക്കുകയും ചെയ്യുന്നു. ഈ ദേവിയ്ക്ക് മുന്നിലാണ് ഇവിടെ കളമെഴുത്തും പാട്ടും നടക്കുന്നത്. നെയ്പ്പായസം, പട്ടും താലിയും ചാർത്തൽ, ലളിതാസഹസ്രനാമാർച്ചന, ദ്വാദശാക്ഷരീപുഷ്പാഞ്ജലി തുടങ്ങിയവയാണ് ദുർഗ്ഗാദേവിയുടെ പ്രധാന വഴിപാടുകൾ. നവരാത്രിനാളുകൾ ഇവിടെ അതിവിശേഷമാണ്.
ദുർഗ്ഗാദേവിയുടെ ശ്രീകോവിലിന് സമീപമായി പുറത്തേയ്ക്കുള്ള ഒരു കവാടം കാണാം. ഇതിനപ്പുറം മറ്റൊരു മതിലകമാണ്. ഇവിടെ പരസ്പരം അഭിമുഖമായ മൂന്ന് ശ്രീകോവിലുകൾ കാണാം. അവയിൽ ആദ്യം കാണുന്നത് അയ്യപ്പസ്വാമിയുടെ ശ്രീകോവിലാണ്. ശബരിമലയിലെ പ്രസിദ്ധമായ പതിനെട്ടാം പടിയുടെ ചെറുമാതൃകയോടുകൂടിയ അയ്യപ്പസ്വാമിയുടെ ശ്രീകോവിലിന് മുന്നിൽ വച്ചാണ് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം. ഏകദേശം രണ്ടരയടി ഉയരം വരുന്ന അയ്യപ്പവിഗ്രഹം, പഞ്ചലോഹനിർമ്മിതമാണ്. ശബരിമലയിലെ വിഗ്രഹവുമായി പ്രകടമായ രൂപസാദൃശ്യം ഇതിനുണ്ട്. നീരാജനം, നെയ്യഭിഷേകം, പുഷ്പാഭിഷേകം, അഷ്ടാഭിഷേകം, ശനീശ്വരഹോമം എന്നിവയാണ് അയ്യപ്പന്നുള്ള പ്രധാന വഴിപാടുകൾ. മണ്ഡലകാലത്ത് 41 ദിവസവും ഇവിടെ അയ്യപ്പൻപാട്ടും അന്നദാനവും പതിവുണ്ട്. അയ്യപ്പന്റെ ശ്രീകോവിലിന് വടക്കുവശത്താണ് ഹനുമാൻ സ്വാമിയുടെ ശ്രീകോവിൽ. ഏകദേശം ആറടി ഉയരം വരുന്ന, വീരഹനുമാന്റെ രൂപത്തിലുള്ള ഹനുമദ്വിഗ്രഹമാണ് ഇവിടെ. ഏകദേശം അഞ്ചടി ഉയരം ഈ വിഗ്രഹത്തിനുണ്ട്. മറ്റുള്ള പ്രതിഷ്ഠകളിൽ നിന്ന് വ്യത്യസ്തമായി തമിഴ് ആചാരവിധികളോടെയാണ് ഹനുമാന് പൂജ നടക്കുന്നത്. വടമാല ഇവിടെ അതിവിശേഷമാണ്. നിത്യേന മുന്നൂറിലധികം വടകളാണ് വടമാലയ്ക്കായി ഉണ്ടാക്കിവിടുന്നത്. കൂടാതെ വെറ്റിലമാല, വെണ്ണചാർത്തൽ, കുങ്കുമം ചാർത്തൽ, മയപ്പൊടി തുടങ്ങിവയും ഹനുമാന് പ്രധാനമാണ്. ധനുമാസത്തിലെ അമാവാസിനാളിൽ നടക്കുന്ന ഹനുമാൻ ജയന്തിയാണ് ഇവിടെ പ്രധാന ആഘോഷം. അയ്യപ്പന്റെയും ഹനുമാന്റെയും ശ്രീകോവിലുകൾക്ക് അഭിമുഖമായാണ് ഭദ്രകാളിയുടെ ശ്രീകോവിൽ കാണപ്പെടുന്നത്. വാൽക്കണ്ണാടിയുടെ രൂപത്തിലുള്ള ചെറിയൊരു പ്രതിഷ്ഠയാണ് ഇവിടെ ഭദ്രകാളിയ്ക്ക്. പടിഞ്ഞാറോട്ടാണ് ദർശനം. കടുമ്പായസം, ചെത്തിമാല, രക്തപുഷ്പാഞ്ജലി, ഗുരുതിപൂജ തുടങ്ങിയവയാണ് ഭദ്രകാളിയുടെ പ്രധാന വഴിപാടുകൾ.
തിരിച്ച് മതിലകത്തെത്തുമ്പോൾ ദുർഗ്ഗാദേവിയുടെ ശ്രീകോവിലിന് അഭിമുഖമായി ഉമാമഹേശ്വരന്മാരുടെ പ്രതിഷ്ഠ കാണാം. ഉമ അഥവാ പാർവ്വതീദേവിയെ തുടയിലിരുത്തിയിരിയ്ക്കുന്ന ശിവഭഗവാന്റെ വിഗ്രഹരൂപത്തിലുള്ള അപൂർവ്വപ്രതിഷ്ഠയാണ് ഇവിടെ. ഏകദേശം മൂന്നടി ഉയരം വരുന്ന പഞ്ചലോഹവിഗ്രഹം പടിഞ്ഞാറോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. കുടുംബൈശ്വര്യങ്ങൾക്കുള്ള പൂജകൾ നടത്തപ്പെടുന്നത് ഇവിടെ വച്ചാണ്. ഇതിന് സമീപമായി മാലയിട്ടുവച്ചിരിക്കുന്ന വലിയൊരു ചിത്രം കാണാം. മഹാരാഷ്ട്രയിലെ പ്രസിദ്ധമായ പണ്ഡർപൂർ ക്ഷേത്രത്തിലെ മുഖ്യപ്രതിഷ്ഠകളായ പാണ്ഡുരംഗവിഠലന്റെയും രുക്മിണീദേവിയുടെയും രൂപങ്ങളാണ് ഈ ചിത്രത്തിൽ. ഇഷ്ടികയുടെ പുറത്ത്, ഇരുകൈകളും അരയിൽ കുത്തിനിൽക്കുന്ന രൂപത്തിലുള്ള പ്രതിഷ്ഠകളാണ് ഇരുവർക്കും. തുടർന്ന് പ്രദക്ഷിണം വച്ചുവരുമ്പോൾ തെക്കുകിഴക്കുഭാഗത്ത് ശിവന്റെ ശ്രീകോവിലും കാണാം. വളരെ ചെറിയൊരു ശ്രീകോവിലാണ് ഇവിടെയുള്ളത്. രണ്ടടി ഉയരം വരുന്ന ശിവലിംഗമാണ് ഇവിടെ പ്രതിഷ്ഠ. രണ്ട് ശിവപ്രതിഷ്ഠകൾ - ഒന്ന് പതിവുപോലെ ശിവലിംഗരൂപത്തിലും മറ്റേത് ദേവിയൊടൊപ്പം വിഗ്രഹരൂപത്തിലും കാണപ്പെടുന്ന ഏക ക്ഷേത്രമാണ് കോയമ്പത്തൂർ ധന്വന്തരിക്ഷേത്രം. രണ്ടും പടിഞ്ഞാറോട്ടാണ് ദർശനം നൽകുന്നത് എന്ന പ്രത്യേകതയുമുണ്ട്. തുടർന്ന് പ്രദക്ഷിണം വച്ചുവരുമ്പോൾ തെക്കുപടിഞ്ഞാറുഭാഗത്ത് ഒറ്റശ്രീകോവിലിലാണ് ഗണപതി-സുബ്രഹ്മണ്യപ്രതിഷ്ഠകൾ. ഒരേ ശ്രീകോവിലിൽ ഗണപതിയും സുബ്രഹ്മണ്യനും കുടികൊള്ളുന്ന അപൂർവ്വം ക്ഷേത്രങ്ങളിലൊന്നാണിത്. ഗണപതിവിഗ്രഹം സാധാരണപോലെയുള്ള രൂപത്തിൽ തന്നെ. ഏകദേശം രണ്ടടി ഉയരം വരും. ബാലരൂപത്തിലാണ് ഇവിടെ സുബ്രഹ്മണ്യവിഗ്രഹം. ഗണപതിഹോമം, നാളികേരമുടയ്ക്കൽ, കറുകമാല, ഒറ്റയപ്പം, മോദകം തുടങ്ങിയവയാണ് ഗണപതിയുടെ പ്രധാന വഴിപാടുകൾ. പാലഭിഷേകം, പഞ്ചാമൃതം, കാവടി തുടങ്ങിയവയാണ് സുബ്രഹ്മണ്യന്റെ പ്രധാന വഴിപാടുകൾ. ഇവയ്ക്ക് സമീപത്തായി ശ്രീഗുരുവായൂരപ്പന്റെ ഒരു ശില്പവും കാണാം. കോയമ്പത്തൂരിൽ നിന്ന് തെക്കുപടിഞ്ഞാറായി സ്ഥിതിചെയ്യുന്ന ഗുരുവായൂർ ക്ഷേത്രത്തെ പ്രതിനിധീകരിയ്ക്കാനാണ് തെക്കുപടിഞ്ഞാറുഭാഗത്ത് ഗുരുവായൂരപ്പന്റെ രൂപം കൊത്തിവച്ചിരിയ്ക്കുന്നതെന്നാണ് സങ്കല്പം. ചതുർബാഹുവായി, പുറകിലെ വലതുകയ്യിൽ സുദർശനചക്രവും പുറകിലെ ഇടതുകയ്യിൽ പാഞ്ചജന്യവും മുന്നിലെ ഇടതുകയ്യിൽ കൗമോദകി എന്ന ഗദയും മുന്നിലെ വലതുകയ്യിൽ താമരപ്പൂവും ധരിച്ചുനിൽക്കുന്ന ഗുരുവായൂരപ്പനെക്കൂടിത്തൊഴുതാൽ, കോയമ്പത്തൂർ ധന്വന്തരിക്ഷേത്രദർശനം പൂർത്തിയാകുന്നു.
നിത്യപൂജാക്രമങ്ങൾ
നിത്യേന അഞ്ചുപൂജകളും മൂന്നുശീവേലികളുമുള്ള ഒരു മഹാക്ഷേത്രമാണ് കോയമ്പത്തൂർ ധന്വന്തരിക്ഷേത്രം. പുലർച്ചെ അഞ്ചുമണിയ്ക്ക് നടതുറന്നാൽ നിർമ്മാല്യദർശനമാണ് ആദ്യത്തെ ചടങ്ങ്. അതിനുശേഷം അഭിഷേകവും തുടർന്ന് മലർ നിവേദ്യവും നടക്കും. ആറുമണിയോടെ ഉഷഃപൂജ തുടങ്ങുകയായി. ശർക്കരപ്പായസം, ത്രിമധുരം, വെള്ളനിവേദ്യം എന്നിവയാണ് ഉഷഃപൂജയ്ക്കുള്ള നിവേദ്യങ്ങൾ. സൂര്യോദയസമയത്ത് എതിരേറ്റുപൂജയും അതിനോടനുബന്ധിച്ച് ഗണപതിഹോമവും പതിവുണ്ട്. ആറരയോടെ ഉഷഃശീവേലി. തന്റെ ഭൂതഗണങ്ങൾക്ക് അന്നം വിളമ്പുന്നത് ഭഗവാൻ നേരിൽ കാണുന്നു എന്ന സങ്കല്പത്തിലുള്ള ചടങ്ങാണിത്. ശ്രീകോവിലിന് ചുറ്റുമുള്ള ബലിക്കല്ലുകളിൽ ബലിതൂകി അവസാനം വലിയ ബലിക്കല്ലിലും ബലിതൂകുന്നതോടെ ശീവേലി അവസാനിയ്ക്കുന്നു. അതിനുശേഷം രാവിലെ എട്ടുമണിയോടെ പന്തീരടിപൂജ. പാൽപ്പായസമാണ് ഈ സമയത്ത് പ്രധാന നിവേദ്യം. പതിനൊന്നുമണിയ്ക്ക് ഉച്ചപ്പൂജയാണ്. ക്ഷേത്രത്തിലെ പ്രധാന നിവേദ്യമായ മുക്കുടി ഈ സമയത്താണ് നേദിയ്ക്കുന്നത്. കൂടാതെ വെണ്ണ, പാൽപ്പായസം തുടങ്ങിയവയും ഈ സമയം തന്നെ നേദിയ്ക്കുന്നു. അതിനുശേഷം രാവിലത്തെ ശീവേലിയുടെ അതേ ചടങ്ങുകളോടെ ഉച്ചശീവേലിയും നടത്തി പന്ത്രണ്ടുമണിയ്ക്ക് നടയടയ്ക്കുന്നു.
വൈകീട്ട് അഞ്ചുമണിയ്ക്ക് വീണ്ടും നടതുറക്കുന്നു. സന്ധ്യയ്ക്ക് സൂര്യാസ്തമയമനുസരിച്ച് ദീപാരാധന നടത്തപ്പെടുന്നു. ക്ഷേത്രത്തിനകത്തും പുറത്തുമായി കാണപ്പെടുന്ന നിരവധി ദീപങ്ങൾ ഈ സമയത്ത് കൊളുത്തിവച്ചിട്ടുണ്ടാകും. അതിമനോഹരമായ ഒരു കാഴ്ചയാണ് ഈ സമയം ക്ഷേത്രത്തിലുണ്ടാകുക. ദീപാരാധന കഴിഞ്ഞ് ഏഴേകാലോടെ അത്താഴപ്പൂജ നടത്തുന്നു. വെള്ളനിവേദ്യം, നെയ്പ്പായസം, അപ്പം, അട എന്നിവയാണ് നിവേദ്യങ്ങൾ. തുടർന്ന് ഏഴേമുക്കാലിന് അത്താഴശീവേലിയും നടത്തി എട്ടുമണിയ്ക്ക് വീണ്ടും നടയടയ്ക്കുന്നു.
സാധാരണദിവസങ്ങളിലെ പൂജാക്രമങ്ങളാണ് മേൽ സൂചിപ്പിച്ചത്. വിശേഷദിവസങ്ങളിലും (ഉദാ: കൊടിയേറ്റുത്സവം, ധന്വന്തരി ജയന്തി, അഷ്ടമിരോഹിണി, വിഷു, ഇല്ലംനിറ, മണ്ഡലകാലം) ഗ്രഹണങ്ങളുള്ള ദിവസങ്ങളിലും ഉദയാസ്തമനപൂജയുള്ള ദിവസങ്ങളിലും പൂജകൾക്ക് മാറ്റം വരും. രാവിലെയുള്ള പൂജകൾക്ക് ഇടയ്ക്കയും വൈകീട്ടുള്ള പൂജകൾക്ക് ചെണ്ടയും ഇവിടെ സ്ഥിരമായി ഉപയോഗിച്ചുവരുന്നു. മലപ്പുറം ജില്ലയിൽ തിരുനാവായയിലുള്ള പ്രസിദ്ധ താന്ത്രിക കുടുംബമായ കൽപ്പുഴ കുടുംബക്കാർക്കാണ് ഇവിടെ തന്ത്രാധികാരം. മേൽശാന്തി, കീഴ്ശാന്തി നിയമനങ്ങൾ പൂർണ്ണമായും ആര്യവൈദ്യ ഫാർമസി വകയാണ്. വർഗ്ഗം:തമിഴ്നാട്ടിലെ ധന്വന്തരിക്ഷേത്രങ്ങൾ വർഗ്ഗം:കേരളത്തിന് പുറത്തുള്ള മലയാളിക്ഷേത്രങ്ങൾ
ചെറുചിറകൻ ഗ്രസനസ്രാവ്
ആഴ കടൽ വാസിയായ ഒരു മൽസ്യമാണ് ചെറുചിറകൻ ഗ്രസനസ്രാവ്  അഥവാ '''Smallfin Gulper Shark. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്.
ആവാസ വ്യവസ്ഥ
ആഴ കടൽ വാസിയായ സ്രാവാണ്. വൻകരത്തട്ടിനോട് ചേർന്ന പ്രദേശത്തതു ഇവയെ കാണുന്നു.
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. ഒരു പ്രസവത്തിൽ രണ്ടു കുട്ടികൾ ആണ് ഉണ്ടാവുക.
കുടുംബം
Centrophoridae കുടുംബത്തിൽ പെട്ട സ്രാവാണ് ഇവ. പൊതുവെ ഗുൽപ്പർ സ്രാവുകൾ എന്നാണ് ഇവയെ വിളിക്കാറ്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
അർഗൈറോഗ്ലോട്ടിസ്
ഡെയ്സി കുടുംബത്തിലെ പൂച്ചെടികളുടെ ഒരു ജനുസ്സാണ് അർഗൈറോഗ്ലോട്ടിസ് ]
വെസ്റ്റേൺ ആസ്ട്രേലിയയിൽ അറിയപ്പെടുന്ന വംശനാശം സംഭവിക്കുന്ന ഒരേയൊരു സ്പീഷീസാണ് അർഗൈറോഗ്ലോട്ടിസ് ടർബിനേറ്റ.
സ്കേലബിൾ വെക്ടർ ഗ്രാഫിക്സ്
ദ്വിമാനചിത്രങ്ങൾക്ക് വേണ്ടിയുള്ള എക്സ്.എം.എൽ. അടിസ്ഥാനമാക്കിയുള്ള വെക്ടർ ചിത്ര രൂപഘടന ഫോർമാറ്റാണ് സ്കാലബിൾ വെക്ടർ ഗ്രാഫിക്സ് (Scalable Vector Graphics (SVG)). 1999 മുതൽ വേൾഡ് വൈഡ് വെബ് കൺസോർഷ്യം വികസിപ്പിച്ചെടുത്ത ഒരു ഓപ്പൺ സ്റ്റാൻഡേർഡാണ് എസ്വിജി(SVG) സ്പെസിഫിക്കേഷൻ.
എസ്വിജി ഇമേജുകൾ വെക്റ്റർ ഗ്രാഫിക്സ് ഫോർമാറ്റിൽ നിർവചിക്കുകയും എക്സ്എംഎൽ ടെക്സ്റ്റ് ഫയലുകളിൽ സൂക്ഷിക്കുകയും ചെയ്യുന്നു. എസ്വിജി ഇമേജുകൾ ഗുണനിലവാരം നഷ്ടപ്പെടാതെ വലുപ്പത്തിൽ സ്കെയിൽ ചെയ്യാൻ കഴിയും, കൂടാതെ എസ്വിജി ഫയലുകൾ തിരയാനും ഇൻഡക്സിലാക്കാനും, സ്ക്രിപ്റ്റ് ചെയ്യാനും, കംപ്രസ് ചെയ്യാനും കഴിയും. എക്സ്എംഎൽ ടെക്സ്റ്റ് ഫയലുകൾ ടെക്സ്റ്റ് എഡിറ്റർമാർ അല്ലെങ്കിൽ വെക്റ്റർ ഗ്രാഫിക്സ് എഡിറ്റേഴ്സ് ഉപയോഗിച്ച് സൃഷ്ടിക്കാനും എഡിറ്റ് ചെയ്യാനും കഴിയും, അവ ഏറ്റവും കൂടുതൽ ഉപയോഗിക്കുന്ന വെബ് ബ്രൗസറുകൾ വഴി റെൻഡർ ചെയ്യപ്പെടും.
അവലോകനം
വെക്റ്റർ ഗ്രാഫിക്സ് ഭാഷകൾക്കായുള്ള ആറ് മത്സര നിർദ്ദേശങ്ങൾ 1998 ൽ കൺസോർഷ്യത്തിന് സമർപ്പിച്ചതിന് ശേഷം 1999 മുതൽ വേൾഡ് വൈഡ് വെബ് കൺസോർഷ്യത്തിൽ (ഡബ്ല്യു 3 സി) എസ്വിജി വികസിപ്പിച്ചുകൊണ്ടിരിക്കുന്നു (ചുവടെ കാണുക).
അവലംബം
വർഗ്ഗം:കമ്പ്യൂട്ടർ ഫയൽ ഫോർമാറ്റുകൾ വർഗ്ഗം:ചിത്രങ്ങൾക്കായുള്ള കമ്പ്യൂട്ടർ ഫയൽ തരങ്ങൾ
നൂറുൽ ഇസ്സ അൻവർ
മലേഷ്യൻ രാഷ്ട്രീയ പ്രവർത്തകയും മുൻ മലേഷ്യൻ ഉപ പ്രധാനമന്ത്രി അൻവർ ഇബ്രാഹീമിന്റെ മകളുമാണ് നൂറുൽ ഇസ്സ അൻവർ മലേഷ്യയിലെ പ്രമുഖ രാഷ്ട്രീയ പാർട്ടിയായ പികെആറിന്റെ നേതാവും പ്രതിപക്ഷ നേതാവുമാണ് ഇവർ. ഇവരുടെ മാതാവ് വാൻ അസീസ വാൻ ഇസ്മായീൽ ആണ് പികെആറിന്റെ അധ്യക്ഷ. നിലവിൽ ലെംബ പന്തായി മണ്ഡലത്തെ പ്രതിനിധീകരിച്ച് മലേഷ്യൻ പാർലമെന്റ് അംഗമാണ്. പാർടി കീഡിലാൻ റക്യാത് (പികെആർ) വൈസ് പ്രസിഡന്റും തിരഞ്ഞെടുപ്പ് ഡയറക്ടറുമാണ് ഇവർ.
വിദ്യാഭ്യാസം
1980 നവംബർ 19ന് ജനിച്ച നൂറുൽ ഇസ്സ അൻവര്, ഇത് തുടർച്ചയായി രണ്ടു തവണ ലെംബ പന്തായി മണ്ഡലത്തിൽ നിന്ന് എംപിയായി തിരഞ്ഞെടുക്കപ്പെട്ടു. എംപി എന്ന നിലയിൽ രാജ്യത്തെ മനുഷ്യാവകാശ, പൗരവകാശ വിഷയങ്ങളിലാണ് പ്രത്യേകം ശ്രദ്ധിക്കുന്നത്. ജയിൽ തടവുകാരുടെ വിഷയങ്ങളിലും അതീത താൽപര്യമെടുക്കുന്നുണ്ട്. മലേഷ്യൻ ജനാധിപത്യ മേഖലയിൽ സമഗ്രമായ പരിഷ്‌കരണ പ്രവർത്തനങ്ങൾക്കുള്ള അജണ്ടകളാണ് ഇവർ പിന്തുടരുന്നത്. മലേഷ്യയിലെ നിരവധി സാമൂഹിക മേഖലകളിലും സ്ഥാപനങ്ങളിലും ഇവർ പ്രവർത്തിക്കുന്നുണ്ട്. മലേഷ്യൻ ഇസ്‌ലാമിക് യൂത്ത് മൂവ്‌മെന്റ് (എ.ബി.ഐ.എം), സൗറ റക്യാത് മലേഷ്യ (എസ്.യു.ആർ.എ.എം), വിമൻ ലീഡേഴ്‌സ് ഇന്റർനാഷണൽ ഫോറം (ഡബ്ല്യു.എൽ.ഐ.എഫ്). ഫ്രെഡറിക് ഇബേർട്ട് സ്റ്റിഫങ് ( എഫ്.ഇ.എസ്) എന്നീ സംഘടനകളുമായി സഹകരിച്ച് പ്രവർത്തിക്കുന്നുണ്ട്. മലേഷ്യൻ രാഷ്ട്രീയ തടവുക്കാരെയും മലേഷ്യൻ മനുഷ്യാവകാശ പ്രസ്ഥാനങ്ങളെയും പ്രതിനിധീകരിച്ചും അന്താരാഷ്ട്ര വേദികളിൽ പങ്കെടുത്തിട്ടുണ്ട്. ജനീവയിൽ നടന്ന 55ആമത് മനുഷ്യാവകാശ സമ്മേളനത്തിൽ പങ്കെടുത്തു. 1999ൽ പീപ്പിൾസ് ജസ്റ്റിസ് പാർട്ടി (KEADILAN)  രൂപീകരിക്കുന്നതിൽ പ്രധാന പങ്കുവഹിച്ചു. നിലവിൽ പാർട്ടിയുടെ ഏറ്റവും ഉയർന്ന രണ്ടാമത്തെ പദവിയായ വൈസ് പ്രസിഡന്റ് സ്ഥാനത്ത് ഇത് രണ്ടാം തവണയാണ് പ്രവർത്തിക്കുന്നത്. കൂടാതെ പാർട്ടിയുടെ തിരഞ്ഞെടുപ്പ് ഡയറക്ടർമാരിൽ ഒരാളുമാണ്. വിമൻസ് കോക്കസ്, ട്രാൻസ് പസഫിക് പാർട്ണർഷിപ്പ് കോക്കസ് എന്നിവയുടെ സ്ഥാപക അംഗമാണ്. മലേഷ്യൻ പാർലമെന്റിന്റെ പാർലമെന്ററി ഹോണററി ട്രഷററാണ്. രാജ്യത്ത് അടിയന്തരാവസ്ഥ പ്രഖ്യാപിക്കുന്നതിനെതിരെ പാർലമെന്റിൽ ബില്ല് അവതരിപ്പിച്ചു. വധശിക്ഷ ഉൾപ്പെടെയുള്ള കിരാതമായ ആഭ്യന്തര സുരക്ഷാ നിയമത്തിനെതിരെയും പാർലമെന്റിൽ ബില്ല് അവതരിപ്പിച്ചിട്ടുണ്ട്. സെന്റർ ഓഫ് റിഫോം ഡെമോക്രസി ആൻഡ് സോഷ്യൽ ഇനീഷ്യാറ്റീവ്‌സിന്റെ ഡയറക്ടർ ബോർഡ് അംഗം, രാഷ്ട്രീയക്കാർക്കും സാമൂഹ്യ പ്രവർത്തകർക്കും പരിശീലനം നൽകുന്ന മനുസ്യാവി അക്കാദമിയുടെ സ്ഥാപക എന്നീ നിലകളിലും പ്രശസ്തയാണ് നൂറുൽ ഇസ്സ അൻവർ. ജോൺ ഹോപ്കിൻസ് സർവ്വകലാശാലയിൽ നിന്ന് സൗത്ത് ഈസ്റ്റ് ഏഷ്യ സ്റ്റഡീസിൽ മാസ്റ്റർ ബിരുദം നേടി. 2004ൽ തെങ്കാന നാഷണൽ സർവ്വകലാശാലയിൽ നിന്ന് ഇലക്ട്രിക്കൽ ആൻഡ് ഇലക്ടോണിക്‌സ് എഞ്ചിനിയറിങ്ങിൽ ബിരുദം നേടി.
കുടുംബ ജീവിതം
രാജ അഹമ്മദ് ഷരീർ ആണ് ഭർത്താവ്. രാജ നൂർ സഫിയ്യ, രാജ ഹാരിത് എന്നീ രണ്ടു മക്കളുണ്ട്.
സാമൂഹ്യ പ്രവർത്തനം
സെന്റർ ഓഫ് റിഫോം ഡെമോക്രസി ആൻഡ് സോഷ്യൽ ഇനീഷ്യാറ്റീവ്‌സിന്റെ ഡയറക്ടർ ബോർഡ് അംഗം, രാഷ്ട്രീയക്കാർക്കും സാമൂഹ്യ പ്രവർത്തകർക്കും പരിശീലനം നൽകുന്ന മനുസ്യാവി അക്കാദമിയുടെ സ്ഥാപക എന്നീ നിലകളിലും പ്രശസ്തയാണ് നൂറുൽ ഇസ്സ അൻവർ മലായി പ്രസിദ്ധീകരണമായ സിനാറിൽ നിരന്തരമായി എഴുതുന്നുണ്ട്.
രാഷ്ടീയ രംഗത്ത്
2008ലെ പൊതുതിരഞ്ഞെടുപ്പ് കോലാലമ്പൂരിലെ ലെംബാ പന്തായി മണ്ഡലത്തിൽ നിന്ന് മൽസരിച്ച് കൊണ്ടാണ് രാഷ്ട്രീയ പ്രവർത്തനം ആരംഭിച്ചത്. മലേഷ്യൻ വനിതാ, കുടുംബ ക്ഷേമ മന്ത്രിയും മൂന്ന് തവണ ഈ മണ്ഡലത്തെ പ്രതിനിധീകരിക്കുകയും ചെയ്ത ശഹ്‌റിസത്ത് അബ്ദുൽ ജലീലിനെ പരാജയപ്പെടുത്തിയാണ് ആദ്യ ജയം. 2004ലെ തിരഞ്ഞെടുപ്പിൽ നല്ല മാർജിനിൽ വിജയിച്ച ശഹ്‌റിസത്ത് അബ്ദുൽ ജലീൽ തന്നെ സീറ്റ് നിലനിർത്തുമെന്നായിരുന്നു ആദ്യ റിപ്പോർട്ടുകൾ. ജനകീയ മന്ത്രിയായിരുന്നു അവർ, 2004ൽ 15,288 വോട്ടിന്റെ ഭൂരിപക്ഷത്തിനായിരുന്നു അവർ ജയിച്ചിരുന്നത്. എന്നാൽ, 21,728 വോട്ടിന്റെ ഭൂരിപക്ഷത്തിനാണ് 2008ൽ നൂറുൽ ഇസ്സ മുൻ മന്ത്രിയെ പരാജയപ്പെടുത്തിയത്. 2010 നവംബറിൽ നൂറുൽ ഇസ്സ അൻവർ പാർട്ടിയുടെ വൈസ് പ്രസിഡന്റായി തിരഞ്ഞെടുക്കപ്പെട്ടു. എന്നാൽ,2013ൽ നടന്ന പൊതുതിരഞ്ഞെടുപ്പിൽ കഷ്ടിച്ചാണ് സീറ്റ് നിലനിർത്തിയത്.
കെ. കവിത
മലയാള ഭാഷയിലേയും കന്നഡയിലേയും ചെറുകഥാകൃത്താണ് '''കെ. കവിത'''. നിരവധി നോവലുകളും ബാലസാഹിത്യ കൃതികളും ഇവർ പ്രസിദ്ധീകരിച്ചിട്ടുണ്ട്. കന്നഡയിലും മലയാളത്തിലും ഒരേസമയം പ്രസിദ്ധീകരിച്ച നോവലാണു ദമയന്തി. കൂടാതെ വെളുത്ത സൂര്യന്മാരുടെ കറുത്ത നക്ഷത്രങ്ങൾ എന്ന നോവൽ, ഇരുപതോളം ചെറുകഥകൾ എന്നിവയും കന്നഡയിൽ പ്രസിദ്ധീകരിച്ചിരുന്നു. നിരവധി നോവലുകളും ചെറുകഥകളും പരിഭാഷപ്പെടുത്തുകയും ചെയ്തിരുന്നു.
ജീവിതം
1951 ഇൽ തൃശൂർ കൂർക്കപ്പറമ്പിൽ കൃഷ്ണൻ കുട്ടിയുടേയും കുണ്ടുവാറ വളപ്പിൽ  ഗൗരിയുടേയും മൂത്തമകളായി കവിത ജനിച്ചു. ബാംഗ്ലൂരിലാണ് കുടുംബസമേതം താമസിക്കുന്നത്. ഡിഫൻസ് അകൗണ്ട് ഡിപാർട്ട്മെന്റിൽ സീനിയർ ഓഡിറ്ററായി വിരമിച്ച ടി. കെ. രവീന്ദ്രനാണു ഭർത്താവ്. കൺസ്യൂമർ ഫെഡറേഷൻ ഓഫ് ഇന്ത്യയുടെ സെക്രട്ടറി, ശ്രീ പതജ്ഞലി ഇൻസ്റ്റിറ്റ്യൂട്ടിന്റെ ഡയറക്റ്റർ എന്നീ നിലകളിൽ ഇവർ ജോലി ചെയ്തിരുന്നു.
കൃതികൾ
കവിത പ്രസിദ്ധീകരിച്ച കൃതികളിൽ ചിലതാണിത്.
പുരസ്കാരങ്ങൾ
കവിതയ്ക്കു ലഭിച്ച ചില പുരസ്കാരങ്ങൾ.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ബാലസാഹിത്യകാരന്മാർ വർഗ്ഗം:ചെറുകഥാകൃത്തുക്കൾ വർഗ്ഗം:നോവലെഴുത്തുകാർ വർഗ്ഗം:1951-ൽ ജനിച്ചവർ
പാരഡൈസ് ഓഫ് ഭൈസാജ്യാഗുരു
ചൈനയിലെ യുവാൻ രാജവംശക്കാലത്തെ ഒരു ചിത്രം ആണ് പ്യൂർ ലാൻഡ് ഓഫ് ഭൈസാജ്യാഗുരു (薬師佛) എന്നുമറിയപ്പെടുന്ന പാരഡൈസ് ഓഫ് ഭൈസാജ്യാഗുരു. ഷാക്കോങ്ങ് കൗണ്ടി, ഷാൻക്സിയിലെ ഗൌങ്ഷെങ് ലോവർ മൊണാസ്ട്രിയിലാണ് (ഗൌങ്ഷെങ് സി), ഈ ചിത്രം അലങ്കരിച്ചിരുന്നത്. ആശ്രമത്തിലെ മെയിൻ ഹാളിലെ കിഴക്കൻ ത്രികോണാകൃതിയിലുള്ള ചുവരിൽ ഉണ്ടായിരുന്ന ചിത്രം ആർതർ എം. സാക്ക്ലർ വാങ്ങുകയും പിന്നീട് അത് ന്യൂയോർക്കിലെ മെട്രോപൊളിറ്റൻ ആർട്ട് മ്യൂസിയത്തിലേയ്ക്ക് 1954-ൽ കൈമാറുകയും ചെയ്തു.
ഭൈസാജ്യാഗുരു ബുദ്ധയും, മധ്യത്തായി അവലോകിതേശ്വര, ചിന്താമണിചക്ര എന്നീ രണ്ട് ബോധിസത്വങ്ങളും ഈ ചിത്രത്തിൽ ചിത്രീകരിച്ചിരിക്കുന്നു. മഹായാന ബുദ്ധമതത്തിൽ പരമ്പരാഗതമായി ഭൈസാജ്യാഗുരു ബുദ്ധൻ (യൊഷി ഫോ) വൈദ്യശാസ്ത്ര ബുദ്ധൻ (ശാരീരികമായും ആത്മീയമായും) എന്നറിയപ്പെടുന്നു.
രചന
ഇന്ന് നില നിൽക്കുന്നതുപോലെ 751.8 സെന്റിമീറ്റർ ഉയരവും 1511.3 സെന്റീമീറ്റർ നീളവും ഉള്ള മതിലിലാണ് ഈ ചിത്രം ചിത്രീകരിച്ചിരിക്കുന്നത്. അതിന്റെ വിശദവിവരങ്ങൾ ശ്രദ്ധേയമാണ്. ഒരു ഭാവനാത്മക സ്വർഗ്ഗത്തിൽ ആണ് ഭൈസാജ്യാഗുരുബുദ്ധൻറെ ചിത്രം പ്രതിഷ്ഠിച്ചിരിക്കുന്നത്. സാധാരണയായി ഭൈസാജ്യാഗുരു ബുദ്ധനെ ഒരു ഇന്ത്യൻ രൂപത്തിൽ ചിത്രീകരിച്ചിരിക്കുന്നു. എന്നാൽ പാരഡൈസ് ഓഫ് ഭൈസാജ്യാഗുരു ചിത്രത്തിൽ എല്ലാ ചിത്രങ്ങളും ചൈനീസ് വസ്ത്രങ്ങളോടും സ്ഥാനവസ്ത്രങ്ങളോടും കൂടി ചിത്രീകരിച്ചിരിക്കുന്നു.
ഭൈസാജ്യാഗുരു ബുദ്ധൻ ചുവന്ന മേലങ്കി ധരിച്ചിരിക്കുന്നു. ബുദ്ധൻറെ വശങ്ങളിൽ രണ്ട് ഇരിപ്പിടങ്ങളിലായി അവലോകിതേശ്വര, ചിന്താമണിചക്ര എന്നീ രണ്ട് ബോധിസത്വങ്ങൾ കാണപ്പെടുന്നു. വേറെ നാലു ദ്വിതീയ ബോധിസത്വരൂപങ്ങൾ ചുമർച്ചിത്രത്തിൽ കാണാൻ കഴിയുന്നു. പന്ത്രണ്ട് യോദ്ധാക്കളിൽ, ആറ് പേർ ചിത്രത്തിൻറെ വശങ്ങളിൽ മറ്റുള്ളവരെ സഹായിക്കാനുള്ള ബുദ്ധന്റെ പ്രതിജ്ഞയുടെ പ്രതീകമായി ചിത്രീകരിച്ചിരിക്കുന്നു. ശാക്യമുനി ബുദ്ധന്റെ നിയമസഭ എന്ന നിലയിൽ ഈ ചിത്രം മുൻപ് ആശയക്കുഴപ്പത്തിലായിരുന്നു.
Saptatathāgatapūrvapranidhānavisēsa സൂത്രയിൽ ഒരു ബുദ്ധ സത്ത പരിഭാഷപ്പെടുത്തിയ യി ജിങ് (635-713) ഭൈസാജ്യാഗുരുവിനു മുമ്പ് ആറു മുൻഗാമികളായ ബുദ്ധന്മാർ ഉണ്ടായിരുന്നു എന്ന് പരാമർശിക്കുന്നു. ചിത്രത്തിൻറെ മുകളിലായി ചെറിയ ആറു ബുദ്ധപ്രതിമകൾ കാണാം. മധ്യത്തിൽ ഭൈസാജ്യാഗുരു ബുദ്ധൻ ഇടതുകൈയിൽ വൈദ്യശാസ്ത്രം പ്രതീകപ്പെടുത്തി ഒരു പാത്രം പിടിച്ചുനിൽക്കുന്നു. മഹായാന ബുദ്ധമതത്തിൽ ദുരന്തങ്ങളെ പ്രതിരോധിക്കുന്ന രക്ഷയും ആയി ഭൈസാജ്യാഗുരുവിനെ കണക്കാക്കപ്പെടുന്നു. ബോധിസത്വൻ, ചന്ദ്രപ്രഭ,, സൂര്യപ്രഭാ എന്നിവയാണ് ചിത്രത്തിന്റെ മറ്റു പ്രധാന വ്യക്തികൾ. ബുദ്ധന്റെ വലതു കൈയ്യിൽ ഒരു ചന്ദ്രൻ ഡിസ്ക് കൈവശം വച്ചിരിക്കുന്ന ബോധിസത്വനാണ് ചന്ദ്രപ്രഭ. സൂര്യപ്രഭ ബുദ്ധന്റെ ഇടതു കൈയ്ക്കടുത്ത് ചുവന്ന പക്ഷിയുമായി ഒരു സൺ ഡിസ്ക് പിടിച്ചിരിക്കുന്നു.
സൃഷ്ടി
ഈ ചിത്രത്തിന്റെ കലാകാരനെ ഇതുവരെ തിരിച്ചറിയപ്പെട്ടിട്ടില്ല. സുന്ദരവും, സമ്പൂർണവുമായ ദൃശ്യങ്ങൾ സൂ ഹൌഗിന്റെ (朱 好 古) ചിത്രങ്ങളുടെ പ്രത്യേകതകളാണ്. അദ്ദേഹം പതിനാലാം നൂറ്റാണ്ടിൽ ബുദ്ധ, ഡാവോയിസ്റ്റ് ചിത്രവിധാനത്തിൽ ഏർപ്പെട്ടിരുന്നു. ഈ ചിത്രം ചൈനയിലെ യുവാൻ രാജവംശ കാലഘട്ടം ഉൾപ്പെടുന്ന ഗൌങ്ഷെങ്ങ് ലോവർ മൊണാസ്ട്രിയിലെ മുൻ ഹാളിൽ ചിത്രീകരിച്ചിരിക്കുന്നു. ഇത് 1319 എഡി യ്ക്കടുത്ത് സൃഷ്ടിക്കപ്പെട്ടതായി കരുതുന്നു. ഈ ചിത്രത്തിനുവേണ്ടി ആശ്രമ മതിൽ തയ്യാറാക്കാൻ, കളിമണ്ണും വൈക്കോലും കലർത്തി അടിസ്ഥാനം ഉണ്ടാക്കിയതിനു ശേഷം ജലഛായം ഉപയോഗിച്ച് പൂശിയിരുന്നു.
പ്രസ്ഥാനം
1920 കളിൽ ഗ്വാങ്‌ഷെങ് ലോവർ മൊണാസ്ട്രിയുടെ മുൻവശത്തെ ഹാളിലെ ചുമരുകളിലുള്ള ചുവർച്ചിത്രങ്ങൾ സന്യാസിമാർ ക്ഷേത്രത്തിന്റെ നവീകരണത്തിനായി പണം കണ്ടെത്താനായി വിറ്റു. ഈ ചുവർച്ചിത്രങ്ങൾ അമേരിക്കയിലെ മൂന്ന് മ്യൂസിയങ്ങൾ ഏറ്റെടുത്തു. 1926 നും 1929 നും ഇടയിൽ രണ്ട് ചിത്രങ്ങൾ പെൻ‌സിൽ‌വാനിയ യൂണിവേഴ്സിറ്റിയിൽ സ്ഥാപിക്കുകയും ഒരു ചിത്രം 1932-ൽ കൻസാസിലെ നെൽ‌സൺ-അറ്റ്കിൻസ് ആർട്ട് ഗ്യാലറി ഏറ്റെടുക്കുകയും ചെയ്തു. 1964-ൽ മറ്റൊരു ചിത്രം ആർതർ എം. സാക്ലർ വാങ്ങി മെട്രോപൊളിറ്റൻ മ്യൂസിയം ഓഫ് ആർട്ടിന് നൽകി. ചിത്രത്തിന്റെ ഈ പതിപ്പ് പിന്നീട് പാരഡൈസ് ഓഫ് ഭൈസജ്യഗുരു എന്നറിയപ്പെട്ടു.
ബാഹ്യ ലിങ്കുകൾ
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:മെട്രോപോളിറ്റൻ കലാ മ്യൂസിയം ശേഖരം വർഗ്ഗം:ചൈനീസ് പെയിന്റിംഗുകൾ
ഫൺ ഹോം
2006-ലെ ഒരു ഗ്രാഫിക് ഓർമക്കുറിപ്പായ ഫൺ ഹോം: ഡൈക്സ് ടു വാച്ചൗട്ട് ഫോർ എന്ന കോമിക് സ്ട്രിപ്പിന്റെ രചയിതാവായ അമേരിക്കൻ കാർട്ടൂണിസ്റ്റായ ആലിസൺ ബെച്ഡെലിന്റെ  ഒരു കുടുംബ ട്രാജികോമിക് ആണ്. ഇത് അമേരിക്കൻ ഐക്യനാടുകളിലെ പെൻസിൽവാനിയയിലെ ഗ്രാമത്തിലെ  കഥാകൃത്തിന്റെ ബാല്യകാലത്തെയും യൗവനകാലത്തെയും കുറിച്ചുള്ള കഥ പറയുന്നു. ലൈംഗിക ആഭിമുഖ്യം, ലിംഗ വേഷങ്ങൾ, ആത്മഹത്യ, വൈകാരികമായ ദുരുപയോഗം, വിനാശകരമായ കുടുംബജീവിതം, ഒരു വ്യക്തിയുടെ മനസ്സിലാക്കുന്നതിൽ സാഹിത്യത്തിന്റെ പങ്ക് എന്നിവ പുസ്തകത്തിൽ ഉൾപ്പെടുന്നു. ഫൺ ഹോം എന്ന കോമിക്സ്ട്രിപ് എഴുതാൻ ഏഴ് വർഷം എടുത്തു. ബെച്ഡെലിന്റെ പ്രയത്നത്തിന്റെ കലാസൃഷ്ടി, ഓരോന്നിനും വേണ്ടി സ്വയം ചിത്രീകരിച്ചത് ഇതിൽ ഉൾപ്പെടുന്നു.
ഫൺ ഹോം ജനപ്രിയവും നിർണായകവും ഗംഭീരവുമായ വിജയകരമായിരുന്നു. ന്യൂയോർക്ക് ടൈംസ് ബെസ്റ്റ് സെല്ലർ ലിസ്റ്റിൽ രണ്ടു ആഴ്ചയിൽ ഉൾപ്പെടുത്തിയിരുന്നു. ന്യൂ യോർക്ക് ടൈംസ് സൺഡേ ബുക്ക് റിവ്യൂവിൽ, സീൻ വിൽസിയെ "ഒരു പുതിയ സംവിധാനം, കോമിക്സ്, സ്മരണകൾ എന്നിങ്ങനെ വിവിധങ്ങളായ പുതിയ മാർഗങ്ങളിലൂടെ മുന്നോട്ട് കൊണ്ടുവരാൻ തുടങ്ങി." 2006 -ന്റെ ഏറ്റവും മികച്ച പുസ്തകങ്ങളിൽ ഒന്നാണ് ഫൺ ഹോം എന്ന പേരിൽ പല പ്രസിദ്ധീകരണങ്ങളും അഭിപ്രായപ്പെടുകയും 2000- ത്തിലെ മികച്ച പുസ്തകങ്ങളുടെ നിരവധി ലിസ്റ്റിൽ ഇത് ഉൾപ്പെടുത്തുകയും ചെയ്തിരുന്നു. നാഷണൽ ബുക്ക് ക്രിട്ടിക്സ് സർക്കിൾ അവാർഡ്, മൂന്ന് ഐസ്നർ അവാർഡുകൾ (അവയിൽ ഒന്ന് നേടിയത്) ഉൾപ്പെടെ നിരവധി പുരസ്കാരങ്ങൾക്ക് നാമനിർദ്ദേശം ചെയ്യപ്പെട്ടു. ഫൺ ഹോമിലെ ഒരു ഫ്രഞ്ച് പരിഭാഷ ലിബറേഷൻ പത്രത്തിൽ സീരിയൽ ചെയ്യപ്പെട്ടു. ആംഗ്ലോം ഇന്റർനാഷണൽ കോമിക്സ് ഫെസ്റ്റിവലിന്റെ ഔദ്യോഗിക സെലക്ഷൻ ആയിരുന്നു ഇത്. ഫ്രാൻസിലെ അക്കാദമിക് കോൺഫറൻസിന്റെ വിഷയവും ഇതിലുൾപ്പെട്ടിരുന്നു. കോമിക്സ് / സീക്വൻഷണൽ കല പഠനത്തിലെ ഗൗരവമായ അക്കാദമിക നിക്ഷേപത്തേക്കുള്ള വലിയൊരു അവസരത്തിന്റെ ഭാഗമായി ജീവചരിത്രങ്ങൾ, സാംസ്കാരിക പഠനങ്ങൾ തുടങ്ങിയ മേഖലകളിൽ നിരവധി അക്കാദമിക് പ്രസിദ്ധീകരണങ്ങളിൽ ഫൺ ഹോം വിഷയമായിട്ടുണ്ട്.
ഫൺ ഹോം വിവാദങ്ങൾ സൃഷ്ടിച്ചു: തദ്ദേശീയരായ ആളുകൾ അതിന്റെ ഉള്ളടക്കത്തെ എതിർത്ത ശേഷം മിസ്സൌറിയിലെ ഒരു പൊതു ലൈബ്രറി അഞ്ചുമാസത്തേക്ക് അലമാരയിൽ നിന്ന് അതിനെ നീക്കം ചെയ്തു. യൂറ്റാ യൂണിവേഴ്സിറ്റിയിലെ പുസ്തകത്തിന്റെ ഉപയോഗവും വെല്ലുവിളി ഉയർത്തി. ബെച്ഡെൽ പിന്നീട് ആർ യു മൈ മദർ? എന്ന കോമിക് ഡ്രാമയിലൂടെ തന്റെ അമ്മയുമായുള്ള ബന്ധം പകർത്തി കാട്ടി.
ഫ്ളോറ ഓഫ് ലെബനോൻ
ലെബനാനിലെ സസ്യജാലങ്ങളിൽ ഏകദേശം 2,600 സസ്യയിനങ്ങളാണ് ഉൾപ്പെടുന്നത്. സസ്യ വൈവിധ്യത്തിന്റെ സംരക്ഷണ മുൻഗണനയുള്ള ലോകത്തിലെ ജൈവവൈവിധ്യ കേന്ദ്രങ്ങളിൽ ഒന്നായ മെഡിറ്ററേനിയൻ തടത്തിൻറെ കിഴക്കൻ തീരത്ത് സ്ഥിതി ചെയ്യുന്ന ലെബനാൻ ഒരു സംഭരണസ്ഥലം കൂടിയാണ്. ലെബനീസ് സസ്യജാലങ്ങളിൽ 12% തദ്ദേശീയ ഇനം ആണ്. 221 പ്ലാന്റേഷനുകളിൽ പതിവായി കണ്ടുവരുന്ന സസ്യജാലങ്ങളും 90 എണ്ണം അപൂർവ്വ സസ്യജാലങ്ങളും ആണ്.
മൾട്ടിക്സ്
മൾട്ടിക്സ് (മൾട്ടിപ്ലക്സ്ഡ് ഇൻഫർമേഷൻ ആന്റ് കമ്പ്യൂട്ടിംഗ് സർവീസ്)ഒറ്റ-നിര മെമ്മറി എന്ന ആശയം അടിസ്ഥാനമാക്കിയുള്ള സാധീനശക്തിയുള്ള ഒരു മുൻകാല ടൈം-ഷെയറിംഗ്(ഒരു കമ്പ്യൂട്ടർ സംവിധാനം തന്നെ പല ഉപയോക്താക്കൾ ഒരേ സമയം വ്യത്യസ്ത പ്രവർത്തനങ്ങൾക്ക് ഉപയോഗിക്കുന്നു) ഓപ്പറേറ്റിങ് സിസ്റ്റമാണ്. മിക്കവാറും എല്ലാ ആധുനിക ഓപ്പറേറ്റിംഗ് സിസ്റ്റങ്ങളെയും മൾട്ടിക്സ് സ്വാധീനിച്ചിരുന്നു, മിക്കപ്പോഴും യുണിക്സിലൂടെയും, മൾട്ടിക്സിൽ പ്രവർത്തിച്ചിരുന്ന ചിലരും ചേർന്ന് ഇത് സൃഷ്ടിച്ചു-നേരിട്ടോ (ലിനക്സ്, മാക് ഒഎസ്) അല്ലെങ്കിൽ പരോക്ഷമായോ (വിൻഡോസ് എൻ.ടി.).
ഫ്ളോറ ഓഫ് ലെബനോൻ
നഗരവികസനം, കന്നുകാലി മേയൽ, ടൂറിസം, യുദ്ധത്തിന്റെ ആഘാതം എന്നിവയുടെ ഫലമായി ലെബനാനിലെ സ്വാഭാവിക സസ്യങ്ങൾക്ക് ഭീഷണി നേരിടേണ്ടിവരുന്നു. ദേവദാരു ലെബനോൻ രാജ്യത്തിന്റെ ദേശീയ ചിഹ്നമാണ്. ലെബനൻ മലനിരകളിൽ വളരുന്ന ഈ മരങ്ങൾ വർഷങ്ങളായി വളരെയധികം മുറിക്കുന്നുണ്ടെങ്കിലും വിലപിടിപ്പുള്ള ഈ മരം ഇപ്പോഴും നിലനിൽക്കുന്നു. എന്നിരുന്നാലും ഈ പ്രദേശത്തുള്ള മറ്റ് രാജ്യങ്ങളെ അപേക്ഷിച്ച് ലെബനൻ കൂടുതൽ മരങ്ങൾ വച്ചുപിടിപ്പിച്ചിരിക്കുന്നു. പൈൻ, ഓക്ക്, ഫിർ, ബീച്ച്, സൈപ്രസ്സ്, ജൂനിപെർ എന്നിവ പർവ്വതപ്രദേശങ്ങളിൽ കാണപ്പെടുന്നുണ്ട്. ലെബനൺ പർവ്വതത്തിൽ കൂടുതലും സെറാറ്റോണിയ, ഓക്ക്, പിസ്റ്റാസിയ, കാട്ടു ബദാം എന്നിവയാണ് കാണപ്പെടുന്നതെങ്കിലും ഇവയിൽ കൂടുതലും പിസ്റ്റാഷ്യ, കാട്ടു ബദാം എന്നീ ഇനങ്ങളാണ്. ലെബനീസ് കാട്ടു ആപ്പിൾ, യൂദാസ് മരങ്ങൾ, സിറിയൻ മേപ്പിൾ മുതലായ മറ്റു വൃക്ഷങ്ങൾ പരീക്ഷണാടിസ്ഥാനത്തിൽ ഉത്പാദനത്തിന് അനുയോജ്യമാണോ എന്നറിയാൻ സംരക്ഷണ തന്ത്രമായി പരീക്ഷിച്ചുവരികയാണ്.
മൾട്ടിക്സ്
അവലോകനം
മൾട്ടിക്സിനുള്ള ആദ്യ ആസൂത്രണവും വികസനവും മസാച്ചുസെറ്റ്സിൽ ഉള്ള കേംബ്രിഡ്ജിൽ, 1964-ൽ ആരംഭിച്ചു. തുടക്കത്തിൽ എം.ഐ.ടി (ജനറൽ ഇലക്ട്രിക്, ബെൽ ലാബ്സ് എന്നിവരോടൊപ്പം പ്രൊജക്റ്റ് മാക്കും(MAC) ഫെർണാണ്ടോ ജെ. കോർബാറ്റോയുമൊത്ത്) സഹകരിച്ച ഈ പദ്ധതി പ്രത്യേകമായി രൂപകല്പന ചെയ്ത GE 645 കമ്പ്യൂട്ടറിൽ ആണ് വികസിപ്പിച്ചെടുത്തത്. ആദ്യത്തേത് 1967 ജനുവരിയിൽ എം.ഐ.ടി(MIT)യിലേക്ക് എത്തി.
ജനറൽ ഇലക്ട്രിക് വഴി മൾട്ടിക്സ് ഒരു വാണിജ്യ ഉല്പന്നമായി വളർന്നു, ഹണിവെല്ലിന് വേണ്ടി അത് ഒന്നായിതീർന്നു, എന്നിരുന്നാലും വളരെ വിജയകരമായി തീർന്നില്ല. അതിന്റെ പല മൂല്യവത്തായ ആശയങ്ങളും കാരണം, മൾട്ടിക്സ് അതിന്റെ പിഴവുകൾ വകവയ്ക്കാതെ കമ്പ്യൂട്ടർ സയൻസിൽ കാര്യമായ സ്വാധീനം ചെലുത്തിയിരുന്നു.
മൾട്ടിക്സ് ധാരാളം സൗകര്യങ്ങൾ ലഭ്യമാക്കിയിരുന്നു, ടെലിഫോൺ, വൈദ്യുതി പ്രയോജനത്വം പോലെയുള്ള ഒരു കമ്പ്യൂട്ടിംഗ് പ്രയോജനത്വത്തെ ഇത് പിന്തുണ നൽകും. ഇത് നേടാൻ മോഡുലാർ ഹാർഡ് വെയർ ഘടനയും സോഫ്റ്റ്‌വേർ മാതൃകയും ഉപയോഗിച്ചു. ഉചിതമായ വിഭവം കൂട്ടിച്ചേർത്തുകൊണ്ട് സിസ്റ്റം കൂടുതൽ വലുതായിത്തീർന്നേക്കാം, അത് പവർ, മെമ്മറി, അല്ലെങ്കിൽ ഡിസ്ക് സ്റ്റോറേജ് മുതലയായവ. ഇഷ്ടാനുസൃതമായ വിവരങ്ങൾ പങ്കുവയ്ക്കുന്ന എല്ലാ ഫയലുകളിലും പ്രത്യേക പ്രവേശന നിയന്ത്രണ ലിസ്റ്റുകൾ, എന്നാൽ ആവശ്യമുള്ളപ്പോൾ പൂർണ്ണമായ സ്വകാര്യതയും ഉണ്ട്. എൻജിനീയർമാർ സിസ്റ്റത്തിന്റെ പ്രവർത്തനത്തെ വിശകലനം ചെയ്യാൻ അനുവദിക്കുന്നതിനുള്ള ഒരുപാട് സംവിധാനങ്ങൾ മൾട്ടിക്സിൽ ഉണ്ടായിരുന്നു, കൂടാതെ അനവധി അനുരൂപ പ്രകടനങ്ങളുടെ ഒപ്റ്റിമൈസേഷൻ സംവിധാനങ്ങളും.
ഫ്ളോറ ഓഫ് ലെബനോൻ
മരങ്ങൾ കൂടാതെ, ധാരാളം പൂക്കളുള്ള സസ്യങ്ങൾ, പുല്ലുകൾ, കുമിളുകൾ, പായലുകൾ എന്നിവയും രാജ്യത്ത് കാണപ്പെടുന്നുണ്ട്. ലെബനൻ മലയുടെ പടിഞ്ഞാറ് ഭാഗത്ത് പാറക്കല്ലുകൾ നിറഞ്ഞ കുറ്റിക്കാട്ടിൽ വംശനാശ ഭീഷണി നേരിടുന്ന ലെബനൻ വയലറ്റ് കാണപ്പെടുന്നു. .
മൾട്ടിക്സ്
നവീന ആശയങ്ങൾ
ഇതിൻറെ ഒരു ന്യൂനതയാണ് സെഗ്മെൻറുകളുടെ വലിപ്പം 256 കിലോവേഡുകൾ മാത്രമായി പരിമിതപ്പെട്ടത്, 1 എംഐബി(1 MiB) മാത്രം, മൾട്ടിക്സ് പ്രവർത്തിച്ചിരുന്ന യന്ത്രങ്ങളുടെ പ്രത്യേക ഹാർഡ്വെയർ ആർക്കിടെക്ചറാണ് ഇത്, പകുതി വലിപ്പം (18 ബിറ്റുകൾ) ഒരു 36-ബിറ്റ് വേഡ് സൈസും ഇൻഡക്സ് രജിസ്റ്ററുകളും (സെഗ്മെൻഡുകളിൽ നിന്നുകൊണ്ട് അഭിസംബോധനചെയ്യാം). ഇതിലും വലിപ്പമുള്ള ഫയലുകൾ പ്രവർത്തിപ്പിക്കുന്നതിന് അധിക കോഡ് ഉപയോഗിക്കേണ്ടതുണ്ട്, അതിനെ മൾട്ടിസെഗ്മെന്റ്(multisegment) ഫയലുകൾ എന്ന് വിളിക്കുന്നു. ഒരു മെഗാബൈറ്റ് മെമ്മറി വിലയേറിയതും വലിയ ഡാറ്റാബേസുകൾക്കും പിന്നീട് വലിയ ബിറ്റ്മാപ്പ് ഗ്രാഫിക്സിനും മുമ്പുള്ള ദിവസങ്ങളിൽ, ഈ പരിധി വളരെ അപൂർവമായി മാത്രമേ നേരിടേണ്ടി വന്നുള്ളൂ.
ഫ്ളോറ ഓഫ് ലെബനോൻ
അവലംബം
വർഗ്ഗം:ലെബനോനിലെ സസ്യജാലം
മൾട്ടിക്സ്
നവീന ആശയങ്ങൾ
മൾട്ടിക്സിന്റെ മറ്റൊരു പ്രധാന പുതിയ ആശയം ഡൈനാമിക് ലിങ്കിംഗ് ആയിരുന്നു, അതിൽ ഒരു റണ്ണിംഗ് പ്രോസസ്സിന് മറ്റ് സെഗ്‌മെന്റുകൾ അതിന്റെ അഡ്രസ്സ് സ്പേസിൽ ചേർക്കണമെന്ന് അഭ്യർത്ഥിക്കാൻ കഴിയും, അത് നടപ്പിലാക്കാൻ കഴിയുന്ന കോഡ് അടങ്ങിയിരിക്കുന്ന സെഗ്‌മെന്റുകൾ ഉപയോഗിക്കാൻ കഴിഞ്ഞു. ഏത് ബാഹ്യ ദിനചര്യയുടെയും ഏറ്റവും പുതിയ പതിപ്പ് സ്വപ്രേരിതമായി ഉപയോഗിക്കാൻ ഇത് അപ്ലിക്കേഷനുകളെ അനുവദിച്ചു, ആ ദിനചര്യകൾ മറ്റ് സെഗ്‌മെന്റുകളിൽ സൂക്ഷിച്ചിരിക്കുന്നതിനാൽ, ഒരു പ്രക്രിയ ആദ്യം അവ നടപ്പിലാക്കാൻ ശ്രമിക്കുമ്പോൾ മാത്രം ചലനാത്മകമായി ബന്ധപ്പിക്കന്നു.
അവലംബം
വർഗ്ഗം:ഓപ്പറേറ്റിങ് സിസ്റ്റങ്ങൾ
വിജയ് മേനോൻ
മലയാള സിനിമാ നടനും എഡിറ്ററും സംവിധായകനും ഡബ്ബിംഗ് ആർട്ടിസ്റ്റുമാണ് വിജയ് മേനോൻ. തെന്നിന്ത്യൻ ഭാഷകളിലായി നൂറിലധികം ചിത്രങ്ങളിൽ അദ്ദേഹം അഭിനയിച്ചിട്ടുണ്ട്. ക്യാരക്ടർ റോളുകളും സപ്പോർട്ടിംഗ് റോളുകളുമാണ് അദ്ദേഹം പ്രധാനമായും കൈകാര്യം ചെയ്യുന്നത്. 2011-ൽ രണ്ട് തവണ മികച്ച ഡബ്ബിംഗ് ആർട്ടിസ്റ്റിനുള്ള കേരള സംസ്ഥാന ചലച്ചിത്ര അവാർഡ് ഉൾപ്പെടെ മൂന്ന് തവണ അദ്ദേഹം കേരള സംസ്ഥാന ചലച്ചിത്ര അവാർഡുകൾ നേടിയിട്ടുണ്ട് കേരള സംസ്ഥാന ചലച്ചിത്ര അവാർഡ് - 2017 ലെ ഹേ ജൂഡിന് പ്രത്യേക പരാമർശം ലഭിച്ചിട്ടുണ്ട്.
ജീവചരിത്രം
അന്താരാഷ്ട്ര രാഷ്ട്രീയത്തെക്കുറിച്ച് ഇന്ത്യൻ എക്സ്പ്രസിൽ അദ്ദേഹം ലേഖനങ്ങൾ എഴുതുന്നു. മേൽവിലാസം, ഒപ്പം എന്നീ ചിത്രങ്ങൾക്ക് യഥാക്രമം 2011, 2017 വർഷങ്ങളിൽ മികച്ച ഡബ്ബിംഗ് ആർട്ടിസ്റ്റിനുള്ള കേരള സംസ്ഥാന ചലച്ചിത്ര അവാർഡ് നേടി.
കൊക്കെയ്ൻ
കോക്ക് എന്നുകൂടി അറിയപ്പെടുന്ന കൊക്കെയ്ൻ അതിശക്തമായ ഒരു ഉത്തേജക മരുന്നും മനോരഞ്ജനത്തിനായി ഉപയോഗിക്കുന്ന മയക്കുമരുന്നുമാണ്. ഇത് സാധാരണയായി മൂക്കിലൂടെ വലിക്കുകയോ പുകവലിക്കുകയോ അല്ലെങ്കിൽ സിരകളിലേക്ക് നേരിട്ടു കുത്തിവയ്ക്കുകയോ ചെയ്യുന്നു. ഇത് ഉപയോഗിക്കുന്നതിന്റെ പരിണത ഫലങ്ങളിൽ യാഥാർത്ഥ്യവുമായുള്ള സമ്പർക്കം നഷ്ടപ്പെടുക, ഉൽക്കടമായ സന്തോഷം, മനഃക്ഷോഭം എന്നിവ അനുഭവപ്പെടുക എന്നിവയും ഉൾപ്പെടുന്നു.
അവലംബം
വർഗ്ഗം:മയക്കുമരുന്ന്
ആലിയ ബിൻത് ഹുസൈൻ
വിദ്യാഭ്യാസം
1956 ഫെബ്രുവരി 13ന് ജോർദാനിലെ അമ്മാനിൽ ജനിച്ചു. അമ്മാനിലെ അഹ്ലിയ്യ ഗേൾസ് സ്‌കൂളിലും റോസറി കോളേജിലുമായി പ്രഥാമിക വിദ്യാഭ്യാസം പൂർത്തിയാക്കി. പിന്നീട് ഇംഗ്ലണ്ടിലെ ലിമിങിലുള്ള സിബ്റ്റൺ പാർക്ക് സ്‌കൂളിലും യുകെയിലെ തന്നെ കെന്റിലുള്ള ബെനെൻഡൻ സ്‌കൂളിലും പഠിച്ചു. 1977ൽ ജോർദാൻ സർവ്വകലാശാലയിൽ നിന്ന് ഇംഗ്ലീഷ് സാഹിത്യത്തിൽ ഹോണേഴ്‌സ് ബിരുദം നേടി.
വിവാഹം
1977 ഏപ്രിൽ 12ന് ജോർദാനിലെ റഗദാൻ കൊട്ടാരത്തിൽ വെച്ച് ലെഫ്റ്റനന്റ് കേണൽ നാസർ വസ്ഫി മിർസയുമായുള്ള വിവാഹം നടന്നു. ഈ വിവാഹത്തിൽ ഒരു മകനുണ്ട്- ഹുസൈൻ മിർസ (1981 ഫെബ്രുവരി 12ന് ജനിച്ചു.) 1988ൽ ആലിയയും മിർസയും വിവാഹ മോചിതരായി. പിന്നീട്, 1988 ജൂലൈ 30ന് സയ്യിദ് മുഹമ്മദ് സാലിഹ് എന്നയാളെ വിവാഹം ചെയ്തു. ഈ ബന്ധത്തിൽ രണ്ടു മക്കളുണ്ട്. തലാൽ അൽ സാലിഹും (ജനനം - 1989 സെപ്തംബർ 12), അബ്ദുൽ ഹാമിദ് അൽ സാലിഹും (ജനനം- 1992 നവംബർ 15ന്)
ജീവിതം, പ്രവർത്തന മേഖല
ബ്രിട്ടീഷ് സ്‌കൂൾ ഓഫ് ആർക്കിയോളജിയിൽ റെജിസ്ട്രാറായി പ്രവർത്തികുകയാണ് ആലിയ രാജകുമാരി. 1980 മുതൽ ഫഖറെൽനിസ്സ സെയ്ദ്‌സ് ആർട്ട് ഗ്രൂപ്പിൽ അംഗമാണ്.
വർഗ്ഗം:ജോർദാൻ വർഗ്ഗം:അറബ് ലോകം വർഗ്ഗം:1956-ൽ ജനിച്ചവർ
സ്‌മോൾ സാറ്റലൈറ് ലോഞ്ച് വെഹിക്കിൾ
34 മീറ്റർ ഉയരവും 2 മീറ്റർ വ്യാസവും 120 ടൺ ഭാരവുമുള്ള റോക്കറ്റാണ്. മൂന്ന് സോളിഡ് പ്രൊപ്പൽഷൻ ഘട്ടങ്ങളും ഒരു വെലോസിറ്റി ടെർമിനൽ മൊഡ്യൂളുകൾക്കുമൊക്കെ ശേഷമാണ് റോക്കറ്റിന്റെ നിർമാണം പൂർത്തിയായത്. ഏകദേശം 30 കോടി രൂപ മാത്രം നിർമാണ ചെലവുള്ള എസ്.എസ്.എൽ.വി വിക്ഷേപണത്തിനായി തയാറാക്കാൻ ദിവസങ്ങൾ മതി. ലോ എർത്ത് ഓർബിറ്റിലേക്ക് (താഴ്ന്ന ഭ്രമണപഥം) 500 കിലോഗ്രാം വരെയുള്ള ഉപഗ്രഹങ്ങൾ വിക്ഷേപിക്കാനാണ് എസ്എസ്എൽവി ഉപയോഗിക്കുന്നത്. ഒന്നിലധികം ഉപഗ്രഹങ്ങൾ ഒരേ സമയം ഉൾക്കൊള്ളിക്കാവുന്നതിനാൽ വിക്ഷേപണച്ചെലവിൽ ഗണ്യമായ കുറവുണ്ടാകുന്നു. എസ്.എസ്.എൽ.വി പൂർണമായും ഖര ഇന്ധനമാണ് ഉപയോഗിക്കുന്നത്. മൂന്ന് ഘട്ടങ്ങളാണ് ഈ റോക്കറ്റിനുള്ളത്. ഹൈഡ്രോക്‌സിൽ-ടെർമിനേറ്റഡ് പോളിബ്യൂട്ടാഡീൻ ആണ് ഈ ഘര ഇന്ധനം. മൂന്ന് ഘട്ടങ്ങൾക്ക് പുറമേ ഉപഗ്രഹങ്ങൾ സ്ഥാപിക്കുന്ന പീഠത്തിന്റെ അടിയിൽ ദ്രവീകൃത ഇന്ധനമുപയോഗിക്കുന്ന ഒരു പ്രവേഗ നിയന്ത്രണ സംവിധാനം കൂടിയുണ്ട്.
അവലംബം
വർഗ്ഗം:ഇന്ത്യയുടെ ബഹിരാകാശപദ്ധതികൾ വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷൻ
ഒസോതാംനസ് ഡയോസ്മിഫോലിയസ്
വിവരണം
ഒസോതാംനസ് ഡയോസ്മിഫോലിയസ് ( Ezoramnus diosmifolius ) സാധാരണയായി 2 മീ (7 അടി) ഉയരത്തിൽ വളരുന്നു. ചിലപ്പോൾ വളരെ ഉയരത്തിലും കാണപ്പെടുന്നു. അതിന്റെ ശാഖകൾ കട്ടിയുള്ളതും, കനത്ത രോമാവൃതവുമാണ്. ഇലകൾ 10-15 മി.മീ. (0.4-0.6 ഇഞ്ച്) നീളവും 1-2 മില്ലീമീറ്റർ (0.04-0.08) വീതിയുമുള്ളവയാണ്, എന്നാൽ ഉൾനാടൻ ഇനങ്ങൾ 3.5 mm (0.1 in) വിസ്താരമുള്ളവയായിരിക്കും. ആസ്റ്ററസി കുടുംബത്തിലെ, "പുഷ്പങ്ങൾ" പൂക്കുലകളായി കാണപ്പെടുന്നു. "പുഷ്പങ്ങൾ" ചുറ്റുമുള്ള papery ray florets കാരണം വെള്ള അല്ലെങ്കിൽ പിങ്ക് നിറത്തിലാണ് കാണപ്പെടുന്നത്.
വർഗ്ഗീകരണവും നാമകരണവും
1804-ൽ Étienne Pierre Ventenat എഴുതിയ ജാർഡിൻ ഡി ലാ മാൽമൈസണിൽ റൈസ് ഫ്ളവർ ആദ്യമായി ഗിനാഫാലിയം ഡയോസ്മിഫോളിയം എന്ന പേരിലാണ് അദ്ദേഹം പ്രസിദ്ധീകരിച്ചത്. 1838 ഓഗസ്റ്റിൽ Candolle ന്റെ Augustin Pyramus de Candolle ഇതിന്റെ പേര് ഒസോതാംനസ് ഡിയോസ്മിഫോളിയസ് എന്നാക്കി മാറ്റി. ഈ സ്പീഷീസിന്റെ ഇലയും ഡിയോസ്മയുടേയും സാദൃശ്യത്തെ സൂചിപ്പിക്കുന്ന ഒരു പ്രത്യേക എപിതെറ്റ് ( ഡയോസ്മിഫോളിയ ) ആണ്. പൂവിരിയുന്നതിനു മുമ്പുള്ള മൊട്ടുകളുടെ രൂപത്തിൽനിന്നാണ് " റൈസ് ഫ്ളവർ" "സാഗൊ ബുഷ്" എന്നീ സാധാരണ പേരുകൾ ഇവയ്ക്ക് ലഭിച്ചത്.
ബാഹ്യ ലിങ്കുകൾ
വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പങ്ങൾ
സ്റ്റോളൻ കിസ് (ഫ്രാഗോണാർഡ്)
1780 കളുടെ അവസാനം ഫ്രഞ്ച് ചിത്രകാരനായ ജീൻ ഹോണോർ ഫ്രാഗൊണാർഡ് (1732–1806) വരച്ച രഹസ്യ പ്രണയം ചിത്രീകരിക്കുന്ന ചിത്രമാണ് സ്റ്റോളൻ കിസ്. സെന്റ് പീറ്റേഴ്‌സ്ബർഗിലെ ഹെർമിറ്റേജിന്റെ ശേഖരത്തിലാണ് ഈചിത്രം സംരക്ഷിച്ചിരിക്കുന്നത്. പെയിന്റിംഗിന്റെ ശൈലി ഫ്രഞ്ച് റോക്കോകോ കാലഘട്ടത്തിന്റെ സവിശേഷതയായിരുന്നു. അക്കാലത്തെ സമ്പന്നരായ കലാ രക്ഷാധികാരികൾ അദ്ദേഹത്തെ അനുകൂലിച്ചിരുന്നു.
കാക്കിപ്പഴം
ഡയോസ്പൈറോസ് എന്ന ജനുസിൽ ഉൾപ്പെടുന്നതും കാഴ്ച്ചയിൽ തക്കാളിയെപ്പോലെ തോന്നിക്കുന്നതും ഓറഞ്ച് നിറത്തിലുള്ള നേർത്ത തൊലിയുള്ളതും അകം നിറയെ അതിമധുരവും രുചികരവുമായ കാമ്പോടുകൂടിയതുമായ ഒരു പഴമാണ് കാക്കിപ്പഴം. അഥവാ കാക്കപ്പനച്ചിപ്പഴം. കാക്കപ്പഴം, കാക്കത്തിന്നിപ്പനച്ചി, കാകതിന്ദുകം, തമ്പിൽപ്പഴം എന്നും ചിലയിടങ്ങളിൽ പറയുന്നു. English :Japanese persimmon പെഴ്സിമെൻ വിഭാഗത്തിൽ ഉൾപ്പെട്ടിട്ടുള്ള ഫലവർഗ്ഗച്ചെടിയാണിത്. ശാഖകളോടു കൂടിയോ ഏകകാണ്ഡമായോ കാണാവുന്ന ഒരു ഇലപോഴിയും വൃക്ഷമാണ് പെഴ്സിമെൻ. 25 അടി വരെ ഉയരത്തിൽ അതു വളരും. മിതശൈത്യവും മിതോഷ്ണവുമുള്ള മേഖലകളാണ് ഇതിന്റെ വളർച്ചക്കു പറ്റിയത്.
സ്റ്റോളൻ കിസ് (ഫ്രാഗോണാർഡ്)
ചരിത്രം
1790 കളിൽ പോളണ്ടിലെ അവസാന രാജാവായിരുന്ന സ്റ്റാനിസ്വാ ഓഗസ്റ്റ് പൊനിയാറ്റോവ്സ്കിയാണ് ഈ ചിത്രം വാങ്ങിയത്. 1795-ൽ വാഴ്‌സയിലെ ലാസിയങ്കി കൊട്ടാരത്തിലെ റോയൽ പിക്ചർ ഗാലറിയുടെ കാറ്റലോഗിൽ ഈ ചിത്രം ആദ്യമായി പരാമർശിക്കപ്പെടുന്നു. 1792 ന് ശേഷം ഫ്രഞ്ച് പ്രഭുക്കന്മാരുടെ സാധനങ്ങൾ വിറ്റ ഒരു ലേലത്തിൽ ഇത് വാങ്ങിയതാകാം. 1895 വരെ വാഴ്‌സയിലെ ലാസിയങ്കി കൊട്ടാരത്തിൽ ഈ ചിത്രം നിലനിന്നിരുന്നെങ്കിലും പോളണ്ടിലെ വിഭജന വേളയിൽ (1795-1918) സ്റ്റാനിസ്ലാ ഓഗസ്റ്റിന്റെ രാജകീയ ശേഖരത്തിൽ നിന്നുള്ള മറ്റ് നാല് ചിത്രങ്ങളോടൊപ്പം റഷ്യക്കാർ സെന്റ് പീറ്റേഴ്‌സ്ബർഗിലെ ഹെർമിറ്റേജിലേക്ക് കൊണ്ടുപോയി. ആദ്യം 1918-ൽ സ്വാതന്ത്ര്യം നേടിയ ശേഷം, പിന്നീട് 1945-ൽ രണ്ടാം ലോക മഹായുദ്ധം അവസാനിച്ചതിനുശേഷം, പോളിഷ് സർക്കാർ ചിത്രം വീണ്ടെടുക്കാൻ നയതന്ത്ര ശ്രമങ്ങൾ നടത്തി. അന്താരാഷ്ട്ര നിയമത്തിന്റെയും സോവിയറ്റ് യൂണിയന്റെ അധികാരികളുമായുള്ള ക്രമീകരണങ്ങളുടെയും വെളിച്ചത്തിൽ, പത്തൊൻപതാം നൂറ്റാണ്ടിൽ അല്ലെങ്കിൽ രണ്ടാം ലോകമഹായുദ്ധസമയത്ത് പോളണ്ടിൽ നിന്ന് റഷ്യക്കാർ എടുത്ത ദേശീയ പ്രാധാന്യമുള്ള കലാസൃഷ്ടിയായി ചിത്രം നിയമപരമായ പുനഃസ്ഥാപനത്തിന് വിധേയമായിരുന്നു. എന്നിരുന്നാലും, യു‌എസ്‌എസ്‌ആർ അധികൃതർ ചിത്രം പ്രകാശനം ചെയ്യാൻ വിസമ്മതിക്കുകയും അത് ഹെർമിറ്റേജ് ശേഖരത്തിൽ സൂക്ഷിക്കുകയും, കുറഞ്ഞ മൂല്യമുള്ള നിരവധി ചിത്രങ്ങൾ ഉപയോഗിച്ച് ഏകപക്ഷീയമായി നഷ്ടപരിഹാരം നൽകുകയും ചെയ്തു (മറ്റു പല വിലയേറിയ ചിത്രങ്ങൾക്കൊപ്പം). 1922-ൽ ഹെർമിറ്റേജ് ശേഖരത്തിൽ നിന്ന് അന്റോയ്ൻ വാട്ടിയോ ചിത്രീകരിച്ച ചെറിയ "ലാ ഫെം പോളോനൈസ്" ഉപയോഗിച്ച് "സ്റ്റോളൻ കിസ്" പ്രത്യേകമായി നഷ്ടപരിഹാരം നൽകി. (റഷ്യൻ ചക്രവർത്തിനി ഗ്രേറ്റ് സറീന കാതറിൻ ശേഖരിച്ച ലൂയിസ് അന്റോയ്ൻ ക്രോസാറ്റ് ശേഖരത്തിൽ നിന്ന് 1772-ൽ ആദ്യം വാങ്ങിയത്. ഇപ്പോൾ വാഴ്‌സയിലെ നാഷണൽ മ്യൂസിയത്തിന്റെ കൈവശമാണ്).
അവലംബം
വർഗ്ഗം:സ്ത്രീകളുടെ ചിത്രങ്ങൾ
കാക്കിപ്പഴം
ചരിത്രം
ഏകദേശം 2000 വർഷങ്ങൾക്ക് മുൻപ് തന്നെ ചൈനയിൽ കാക്കിപ്പഴം കൃഷി ചെയ്തിരുന്നതായി  ചരിത്രം രേഖപ്പെടുത്തുന്നു. ഇപ്പോൾ ലോകമെമ്പാടും കാക്കിപ്പഴക്കൃഷി വ്യാപിച്ചിട്ടുണ്ടെങ്കിലും ചൈന ജപ്പാൻ കൊറിയ സിംഗപ്പൂർ എന്നിവിടങ്ങളിലാണ് വ്യാപകമായി വ്യാവസായികാടിസ്ഥാനത്തിൽ കൃഷിചെയ്യുന്നത്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പഴങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:അലങ്കാര വൃക്ഷങ്ങൾ വർഗ്ഗം:ഉദ്യാന സസ്യങ്ങൾ വർഗ്ഗം:എബണേസീ
ഹക്കിമുദ്ദീൻ ഹബീബുല്ല
ഹ്രസ്വദൂര ഫ്രീസ്റ്റൈൽ ഇവന്റുകളിൽ വിദഗ്ദ്ധനായിരുന്ന, മുൻ ഇന്ത്യൻ നീന്തൽ താരമാണ് ഹക്കിമുദ്ദീൻ ഷബ്ബീർ ഹബീബുല്ല (ജനനം: സെപ്റ്റംബർ 25, 1979). 2000 സമ്മർ ഒളിമ്പിക്സിൽ ഇന്ത്യയെ പ്രതിനിധീകരിച്ച അദ്ദേഹം പിന്നീട് ബാംഗ്ലൂർ ആസ്ഥാനമായുള്ള സ്പോർട്സ് മാനേജ്മെന്റ് കമ്പനിയായ ഗോസ്പോർട്സ് ഇന്ത്യ പ്രൈവറ്റ് ലിമിറ്റഡിന്റെ സഹസ്ഥാപകനായി. ഗോസ്പോർട്സ് ഫൌണ്ടേഷന്റെ സ്ഥാപക ട്രസ്റ്റി കൂടിയായിരുന്നു അദ്ദേഹം.
പ്രാതിനിധ്യം
2000 ൽ സിഡ്‌നിയിൽ നടന്ന സമ്മർ ഒളിമ്പിക്‌സിലെ പുരുഷന്മാരുടെ 200 മീറ്റർ ഫ്രീസ്റ്റൈലിൽ ആണ് ഹബീബുല്ല ഇന്ത്യയെ പ്രതിനിധാനം ചെയ്ത് മത്സരിച്ചത്. നാല് തവണ ദേശീയ ചാമ്പ്യൻ ആയിട്ടുള്ള അദ്ദേഹം പുസാൻ ഏഷ്യൻ ചാമ്പ്യൻഷിപ്പിൽ വെങ്കല മെഡൽ നേടിയിട്ടുണ്ട്.
വ്യക്തിപരമായ സവിശേഷതകൾ
1.77 മീറ്റർ ആണ് ഇദ്ദേഹത്തിന്റെ ഉയരം. 72.കിലോഗ്രാം ഭാരവുമുണ്ട്‌
അവലംബം
വർഗ്ഗം:ഇന്ത്യൻ പുരുഷ നീന്തൽ താരങ്ങൾ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:1979-ൽ ജനിച്ചവർ വർഗ്ഗം:സെപ്റ്റംബർ 25-ന് ജനിച്ചവർ വർഗ്ഗം:2000-ലെ സമ്മർ ഒളിമ്പിക്സിലെ നീന്തൽ താരങ്ങൾ
മ്യൂക്കോർമൈക്കോസിസ്
മ്യൂക്കോറലസ് എന്ന വിഭാഗം ഫംഗസുകൾ മൂലമുണ്ടാകുന്ന ഫംഗസ് അണുബാധയാണ് മ്യൂക്കോർമൈക്കോസിസ്. സാധാരണയായി, മ്യൂക്കോർ, റൈസോപസ്, അബ്സിഡിയ, കന്നിംഗ്ഹാമെല്ല എന്നീ ഇനങ്ങളാണ് കൂടുതലായും ഇതിന് കാരണമാകുന്നത്.
മണ്ണ്, പഴയ കെട്ടിടങ്ങളിലെ നനഞ്ഞ മതിലുകൾ മുതലായവയാണ് ഈ അണുബാധയുടെ സാധാരണ ഉറവിടങ്ങൾ.
"മ്യൂക്കോർമൈക്കോസിസ്", "സൈഗോമൈക്കോസിസ്" എന്നിവ ചിലപ്പോൾ പരസ്പരം മാറി മാാറി ഉപയോഗിക്കാറുണ്ട്. എന്നാൽ, സൈഗോമൈകോട്ടയെ പോളിഫൈലെറ്റിക് ആയി തിരിച്ചറിഞ്ഞിട്ടുണ്ട്, ആധുനിക ഫംഗസ് വർഗ്ഗീകരണ സംവിധാനങ്ങളിൽ ഇത് ഉൾപ്പെടുത്തിയിട്ടില്ല. കൂടാതെ, സൈഗോമൈക്കോസിസിൽ എന്റോമോഫ്തോറലുകൾ ഉൾപ്പെടുമ്പോൾ, മ്യൂക്കോർമൈക്കോസിസ് ഈ ഗ്രൂപ്പിനെ ഒഴിവാക്കുന്നു.
ഈ അവസ്ഥയെ ബ്ലാക്ക് ഫംഗസ് എന്നാണ് അനൗപചാരികമായി വിളിക്കുന്നത്.
അടയാളങ്ങളും ലക്ഷണങ്ങളും
മ്യൂക്കോർമൈക്കോസിസിലേക്ക് വിരൽ ചൂണ്ടുന്ന നിരവധി പ്രധാന അടയാളങ്ങളുണ്ട്. രക്തക്കുഴലുകളിലേക്കുള്ള ഫംഗസ് ബാധയാണ് അത്തരത്തിലുള്ള ഒരു അടയാളം, ഇത് രക്തം കട്ടപിടിക്കുന്നതിനും രക്ത വിതരണം നഷ്ടപ്പെടുന്നതുമൂലം ടിഷ്യു മരണത്തിനും കാരണമാകുന്നു. ഈ രോഗം തലച്ചോറിനെ ബാധിക്കുന്നുവെങ്കിൽ, കണ്ണുകൾക്ക് പിന്നിൽ ഒരു വശം മാത്രമുള്ള തലവേദന, മുഖത്തെ വേദന, പനി, കറുത്ത ഡിസ്ചാർജിലേക്ക് നയിക്കുന്ന മൂക്കടപ്പ്, കണ്ണിന്റെ വീക്കം എന്നിവയ്ക്കൊപ്പം അക്യൂട്ട് സൈനസൈറ്റിസ് എന്നിവയും ലക്ഷണങ്ങളിൽ ഉൾപ്പെടാം. അണുബാധയുടെ ആദ്യഘട്ടത്തിൽ ബാധിച്ച ചർമ്മം താരതമ്യേന സാധാരണമായി കാണപ്പെടാം. ടിഷ്യു മരണം മൂലം കറുത്ത നിറമാകുന്നതിന് മുമ്പ് ഈ ചർമ്മം പെട്ടെന്ന് ചുവക്കുകയും വീർക്കുകയും ചെയ്യും. മ്യൂക്കോർമൈക്കോസിസിന്റെ മറ്റ് രൂപങ്ങൾ ശ്വാസകോശം, ചർമ്മം അല്ലെങ്കിൽ ശരീരത്തിലുടനീളം വ്യാപകമായിരിക്കാം; രോഗലക്ഷണങ്ങളിൽ ശ്വസിക്കാൻ ബുദ്ധിമുട്ട്, നിരന്തരമായ ചുമ എന്നിവയും ഉൾപ്പെടാം. ടിഷ്യു മരണത്തിൻ്റെ ഭാഗമായി ഓക്കാനം, ഛർദ്ദി, രക്തം ചുമ, വയറുവേദന എന്നിവ ഉണ്ടാകാം.
ശരീരത്തിൽ ഫംഗസ് എവിടെയാണ് വളരുന്നത് എന്നതിനെ ആശ്രയിച്ചിരിക്കും മ്യൂക്കോർമൈക്കോസിസിന്റെ ലക്ഷണങ്ങൾ.
റിനോസെറെബ്രൽ (സൈനസ്, മസ്തിഷ്കം) മ്യൂക്കോർമൈക്കോസിസിന്റെ ലക്ഷണങ്ങൾ ഇവയാണ്:
പൾമൊണറി (ശ്വാസകോശ) മ്യൂക്കോർമൈക്കോസിസിന്റെ ലക്ഷണങ്ങളിൽ ഇവ ഉൾപ്പെടുന്നു:
ക്യൂട്ടേനിയസ് (ത്വക്ക്) മ്യൂക്കോർമൈക്കോസിസ് ബ്ലസ്റ്ററുകൾ അല്ലെങ്കിൽ അൾസർ പോലെ കാണപ്പെടാം, മാത്രമല്ല രോഗം ബാധിച്ച പ്രദേശം കറുത്തതായി മാറിയേക്കാം. വേദന, ചുവപ്പ് അല്ലെങ്കിൽ മുറിവിനു ചുറ്റും വീക്കം എന്നിവയാണ് മറ്റ് ലക്ഷണങ്ങൾ.
ദഹനനാളത്തിനെ ബാധിക്കുന്ന ഗ്യാസ്ട്രോഇൻ്റസ്റ്റീഷ്യൽ മ്യൂക്കോർമൈക്കോസിസിന്റെ ലക്ഷണങ്ങളിൽ ഇവ ഉൾപ്പെടുന്നു:
മറ്റ് മെഡിക്കൽ അവസ്ഥകളിൽ നിന്ന് ഇതിനകം രോഗികളായിട്ടുള്ളവരിലാണ് സാധാരണയായി മ്യൂക്കോർമൈക്കോസിസ് ഉണ്ടാകുന്നത്, അതിനാൽ ഏത് ലക്ഷണങ്ങളാണ് മ്യൂക്കോർമൈക്കോസിസുമായി ബന്ധപ്പെട്ടതെന്ന് അറിയാൻ പ്രയാസമാണ്. തലച്ചോറിൽ വ്യാപിച്ച അണുബാധയുള്ള രോഗികൾക്ക് മാനസിക നില തകരാറോ കോമയോ ബാധിക്കാം.
അപകടസാധ്യത ഘടകങ്ങൾ
അപകടസാധ്യത ഘടകങ്ങളിൽ എയ്ഡ്സ്, അനിയന്ത്രിതമായ പ്രമേഹം, കാൻസർ പോലുള്ള ലിംഫോമകൾ, വൃക്ക പരാജയം, അവയവ മാറ്റം, ദീർഘകാല കോർട്ടിക്കോസ്റ്റീറോയിഡ് അല്ലെങ്കിൽ ഇമ്യൂണോസപ്രസീവ് തെറാപ്പി, സിറോസിസ്,  പോഷകാഹാരക്കുറവ്,  ഡഫറോക്സാമിൻ തെറാപ്പി എന്നിവയുണ്ട്. എന്നിരുന്നാലും, മുൻ‌കൂട്ടിയുള്ള ഘടകങ്ങളൊന്നും ഇല്ലാതെയും മ്യൂക്കോർമൈക്കോസിസ് കേസുകൾ റിപ്പോർട്ട് ചെയ്യപ്പെട്ടിട്ടുണ്ട്.
COVID-19 ചികിത്സയിൽ കോർട്ടികോസ്റ്റീറോയിഡുകൾ സാധാരണയായി ഉപയോഗിക്കുന്നു. ഇവ ഇമ്മ്യൂണോ സപ്രസൻ്റ് ആണ്, മാത്രമല്ല ഇത് പ്രമേഹരോഗികളിലും പ്രമേഹ രോഗികൾ അല്ലാത്തവരിലും രക്തത്തിലെ പഞ്ചസാരയുടെ അളവ് വർദ്ധിപ്പിക്കും. ഈ രണ്ട് ഫലങ്ങളും മ്യൂക്കോർമൈക്കോസിസ് കേസുകൾക്ക് കാരണമായേക്കാമെന്ന് കരുതപ്പെടുന്നു.
രോഗനിർണയം
ടിഷ്യുവിന്റെയോ ഡിസ്ചാർജിന്റെയോ സ്വാബ് ടെസ്റ്റ് വിശ്വസനീയമല്ലാത്തതിനാൽ, ഉൾപ്പെട്ടിരിക്കുന്ന ടിഷ്യുവിന്റെ ബയോപ്സി ഉപയോഗിച്ച് മ്യൂക്കോർമൈക്കോസിസ് രോഗനിർണയം നടത്തുന്നു.
ചികിത്സ
രോഗത്തിന്റെ ദ്രുതഗതിയിലുള്ള വ്യാപനവും ഉയർന്ന മരണനിരക്കും കാരണം മ്യൂക്കോർമൈക്കോസിസ് സംശയിക്കുന്നുവെങ്കിൽ, ആംഫോട്ടെറിസിൻ ബി തെറാപ്പി ഉടൻ നൽകണം. പ്രാഥമിക തെറാപ്പി ആരംഭിച്ച് അണുബാധയെ ഉന്മൂലനം ചെയ്യുന്നത് ഉറപ്പാക്കാൻ 4-6 ആഴ്ചകൾക്കകം ആംഫോട്ടെറിസിൻ ബി നൽകാറുണ്ട്. ഇൻവേസീവ് ആസ്പർ‌ഗില്ലോസിസ്, ഇൻവേസീവ് മ്യൂക്കോർമൈക്കോസിസ് എന്നിവ ചികിത്സിക്കുന്നതിനായി ഇസാവുക്കോണസോൾ അടുത്തിടെ എഫ്ഡി‌എ അംഗീകരിച്ചു.
ആംഫോട്ടെറിസിൻ ബി അല്ലെങ്കിൽ പോസകോണസോൾ എന്നിവയുടെ അഡ്മിനിസ്ട്രേഷന് ശേഷം, " ഫംഗസ് ബോൾ " ശസ്ത്രക്രിയയിലൂടെ നീക്കംചെയ്യുന്നു. രോഗം വീണ്ടും വരുന്നുണ്ടോ എന്നറിയാൻ ശ്രദ്ധാപൂർവ്വം നിരീക്ഷിക്കണം.
ശസ്ത്രക്രിയാ തെറാപ്പി വളരെ കഠിനമായിരിക്കും, മൂക്കിലെ അറയും തലച്ചോറും ഉൾപ്പെടുന്ന ചില സാാഹചര്യങ്ങളിൽ, രോഗം ബാധിച്ച മസ്തിഷ്ക കോശങ്ങൾ നീക്കംചെയ്യേണ്ടതുണ്ട്. ചില സന്ദർഭങ്ങളിൽ പ്രത്യേകിച്ചും അണ്ണാക്ക്, നേസൽ കാവിറ്റി അല്ലെങ്കിൽ കണ്ണ് ഘടനകൾ നീക്കംചെയ്യുന്ന ശസ്ത്രക്രിയകൾ രൂപഭംഗം വരുത്താം. ശസ്ത്രക്രിയ ഒന്നിലധികം ഓപ്പറേഷനുകളിലേക്ക് വ്യാപിപ്പിക്കാം. ഹൈപ്പർബാറിക് ഓക്സിജൻ ഒരു അഡ്ജക്റ്റീവ് തെറാപ്പി എന്ന നിലയിൽ പ്രയോജനകരമാകുമെന്ന് അനുമാനിക്കപ്പെടുന്നു, കാരണം ഉയർന്ന ഓക്സിജൻ മർദ്ദം ന്യൂട്രോഫിലുകളുടെ ഫംഗസിനെ കൊല്ലാനുള്ള കഴിവ് വർദ്ധിപ്പിക്കുന്നു.
രോഗപൂർവ്വനിരൂപണം
മിക്ക കേസുകളിലും, മ്യൂക്കോർമൈക്കോസിസിന് രോഗപൂർവ്വനിരൂപണം കുറവാണ്, രോഗത്തിൻറെ രൂപത്തെയും കാഠിന്യത്തെയും ആശ്രയിച്ച് മരണനിരക്ക് വ്യത്യാസപ്പെട്ടിരിക്കുന്നു. റൈനോസെറിബ്രൽ തരത്തിൽ, മരണനിരക്ക് 30% മുതൽ 70% വരെയാണ്, അതേസമയം ആരോഗ്യമുള്ള ഒരു രോഗിയിലെ ഏറ്റവും ഉയർന്ന മരണനിരക്ക് ഡിസമിനേറ്റഡ് മ്യൂക്കോർമൈക്കോസിസ് ആണ്, ഇതിൽ മരണനിരക്ക് 90% വരെ ഉയരാം. എയ്ഡ്‌സ് രോഗികൾക്ക് മരണനിരക്ക് ഏകദേശം 100% ആണ്. ന്യൂറോളജിക്കൽ പ്രവർത്തനത്തിന്റെ ഭാഗിക നഷ്ടം, അന്ധത, തലച്ചോറിന്റെ അല്ലെങ്കിൽ ശ്വാസകോശ വെസ്റ്റലുകളുടെ കട്ടപിടിക്കൽ എന്നിവയാണ് മ്യൂക്കോർമൈക്കോസിസിന്റെ സാധ്യമായ മറ്റ് സങ്കീർണതകൾ.
എപ്പിഡെമോളജി
മ്യൂക്കോർമൈക്കോസിസ് വളരെ അപൂർവമായ ഒരു അണുബാധയാണ്, അതിനാൽ, രോഗികളുടെ ചരിത്രങ്ങളും അണുബാധയുടെ സംഭവങ്ങളും ശ്രദ്ധിക്കുന്നത് പ്രയാസമാണ്. എന്നിരുന്നാലും, ഒരു അമേരിക്കൻ ഓങ്കോളജി കേന്ദ്രം 0.7% പോസ്റ്റ്‌മോർട്ടങ്ങളിൽ മ്യൂക്കോമൈക്കോസിസ് കണ്ടെത്തിയതായും, അവിടെ പ്രവേശിപ്പിച്ചവരിൽ ഒരു ലക്ഷം ഏകദേശം 20 പേർക്ക് ഈ രോഗം ഉണ്ടായിരുന്നതായി കണ്ടെത്തി. അമേരിക്കൻ ഐക്യനാടുകളിൽ, റൈനോസെറിബ്രൽ മ്യൂക്കോർമൈക്കോസിസ് ആണ് സാധാരണയായി കാണപ്പെടുന്നത്, എല്ലായ്പ്പോഴും ഹൈപ്പർ ഗ്ലൈസീമിയക്കും മെറ്റബോളിക് അസിഡോസിസിനും (ഉദാ. DKA ) ഒപ്പമായിരിക്കും ഇത്. മിക്ക കേസുകളിലും രോഗി രോഗപ്രതിരോധശേഷിയില്ലാത്തവരാണ്. അന്താരാഷ്ട്ര തലത്തിൽ, ഇറ്റാലിയൻ അവലോകനത്തിൽ അക്യൂട്ട് രക്താർബുദം ബാധിച്ച 1% രോഗികളിൽ മ്യൂക്കോർമൈക്കോസിസ് കണ്ടെത്തി.
പൊട്ടിപ്പുറപ്പെടൽ
2011 ജോപ്ലിൻ ചുഴലിക്കാറ്റിനെ തുടർന്ന് ഒരു കൂട്ടം അണുബാധകൾ സംഭവിച്ചു. 2011 ജൂലൈ 19 ഓടെ റിപ്പോർട്ട് ചെയ്ത ക്യൂട്ടേനസ് മ്യൂക്കോർമൈക്കോസിസിൻ്റെ ആകെ 18 സംശയിക്കപ്പെടുന്ന കേസുകളിൽ 13 എണ്ണം തെളിയിക്കപ്പെട്ടു. പത്ത് രോഗികൾക്ക് തീവ്രപരിചരണ വിഭാഗത്തിൽ പ്രവേശനം ആവശ്യമായി വന്നു, അഞ്ച് പേർ മരിച്ചു.
മുമ്പും പ്രകൃതിദുരന്തങ്ങൾക്ക് ശേഷം ക്യൂട്ടേനിയസ് മ്യൂക്കോർമൈക്കോസിസ് റിപ്പോർട്ട് ചെയ്യപ്പെട്ടിട്ടുണ്ട് എങ്കിലും, ഒരു ചുഴലിക്കാറ്റിനുശേഷം സംഭവിക്കുന്ന ആദ്യത്തെ അറിയപ്പെടുന്ന ക്ലസ്റ്ററാണിത്. അവശിഷ്ടങ്ങൾ വൃത്തിയാക്കുന്ന വ്യക്തികളിൽ അണുബാധകളൊന്നും കണ്ടെത്തിയില്ല; പകരം മലിനമായ വസ്തുക്കൾ വരുത്തിയ പരിക്കുകളിലൂടെയാണ് രോഗബാധ സംഭവിച്ചതെന്ന് വിശ്വസിക്കപ്പെടുന്നു.
കോവിഡ്-19 പാൻഡെമിക് സമയത്ത് ഇമ്യൂണോസപ്രസീവ് ചികിത്സ ചെയ്തിട്ടുള്ള പല കേസുകളിലും മ്യൂക്കോർമൈക്കോസിസ് ഇന്ത്യയിൽ റിപ്പോർട്ട് ചെയ്തു. അഹമ്മദാബാദിൽ 2020 ഡിസംബർ പകുതിയോടെ ഒമ്പത് മരണങ്ങൾ ഉൾപ്പെടെ 44 കേസുകൾ റിപ്പോർട്ട് ചെയ്യപ്പെട്ടു. മുംബൈ, ദില്ലി എന്നിവിടങ്ങളിലും കേസുകൾ റിപ്പോർട്ട് ചെയ്യപ്പെട്ടിട്ടുണ്ട്. 2021 ൽ ഇന്ത്യയിലുടനീളം കൂടുതൽ കേസുകൾ റിപ്പോർട്ട് ചെയ്യപ്പെട്ടു. 2021 മെയ് വരെയുള്ള കാലയളവിൽ മഹാരാഷ്ട്രയിൽ മ്യൂക്കർമൈക്കോസിസ് അണുബാധ മൂലം 52 പേർ മരിച്ചിട്ടുണ്ട്. 2021 മെയ് മാസത്തിൽ കേരളത്തിലും ഈ ഫംഗസ് ബാധ റിപ്പോർട്ട് ചെയ്തു.
പുറം കണ്ണികൾ
വർഗ്ഗം:അപൂർവ്വ രോഗങ്ങൾ
പ്ലാറ്റർ (അത്താഴം)
ലഘുചിത്രം| സമ്മിശ്ര അറബി ഇറച്ചി തളിക യുണൈറ്റഡ് കിംഗ്ഡത്തിലെ ഒരു റെസ്റ്റോറന്റിൽ ഒരു കട്ടിലിന്മേൽ വിളമ്പുന്നു ലഘുചിത്രം| ഒരു വെജിറ്റേറിയൻ ഇന്ത്യൻ <i id="mwCw">താലി</i>. ഒരു തളികയിൽ വിളമ്പുന്ന ഭക്ഷണം ആണ് പ്ലാറ്റർ. താലി എന്നും ഇതിന് പറയാറുണ്ട്. വെജിറ്റേറിയൻ ഭക്ഷണം മാത്രം അടങ്ങുന്ന താലികളും മാംസവിഭവങ്ങൾ ചേർന്ന താലികളും വിവിധ പ്ലാറ്ററുകളിൽ കാണപ്പെടുന്നു.
റെസ്റ്റോറന്റ് പദാവലിയിൽ, സാലഡ് അല്ലെങ്കിൽ ഫ്രഞ്ച് ഫ്രൈകൾ പോലുള്ള ഒന്നോ അതിലധികമോ സൈഡ് വിഭവങ്ങളുള്ള ഒരു പ്ലേറ്ററിൽ ചേർത്ത് വിളമ്പുന്ന പ്രധാന വിഭവമാണ് പ്ലാറ്റർ.
ശ്രദ്ധേയമായ പ്ലേറ്ററുകൾ കൊളംബിയൻ ബന്ദേജ പൈസ, ഇന്ത്യൻ താലി അല്ലെങ്കിൽ അറബി മിക്സഡ്- മീറ്റ് പ്ലേറ്ററുകൾ തുടങ്ങിയവ ഉൾപ്പെടുന്നു.
ഹെൻറി ഡേവിഡ് തോറോ
അമേരിക്കക്കാരനായ ഒരു എഴുത്തുകാരനും, കവിയും, തത്ത്വചിന്തകനും, അടിമവ്യാപാരവിരോധിയും, പരിസ്ഥിതിവാദിയും, നികുതിനിഷേധിയും, സർവേയറും, ചരിത്രകാരനും ആയിരുന്നു ഹെൻറി ഡേവിഡ് തോറോ (Henry David Thoreau).(ജൂലൈ 12, 1817 – മെയ് 6, 1862) ഒരു പ്രമുഖനായ ട്രാൻസെന്റലിസ്റ്റായ, തോറോ, പ്രകൃതിയോട് ഇണങ്ങി ലളിതജീവിതം നയിക്കുന്നതെപ്പറ്റിയും അനീതികാണിക്കുന്ന സർക്കാരിനോട് നിസ്സഹകരണം നടത്തുന്നതെപ്പറ്റിയും പ്രതിപാദിക്കുന്ന വാൾഡൻ എന്ന തന്റെ പുസ്തകത്തിലൂടെയാണ് ഏറ്റവും അറിയപ്പെടുന്നത്.
തോറോവിന്റെ രചനകൾ ഇരുപതിലേറെ വാല്യങ്ങൾ ഉണ്ട്. പ്രകൃതിചരിത്രത്തെപ്പറ്റിയും തത്ത്വശാസ്ത്രത്തെപ്പറ്റിയും പരിസ്ഥിതിയെപ്പറ്റിയുമെല്ലാമുള്ള തോറോവിന്റെ രചനകളാണ് ആധുനിക പരിസ്ഥിതിശാസ്തത്തിന്റെയെല്ലാം ആദ്യസ്രോതസ്സുകൾ. പ്രകൃതിനിരീക്ഷണത്തിൽ നിന്നും സ്വാനുഭവങ്ങളിൽ നിന്നും ചരിത്രപാഠങ്ങളിൽ നിന്നുമെല്ലാമാണ് അദ്ദേഹത്തിന്റെ രചനകൾ രൂപം കൊണ്ടത്. അടിമത്തത്തിനെതിരെ ജീവിതം മുഴുവൻ പോരാടിയ ആളാണ് തോറോ. അദ്ദേഹത്തിന്റെ നിസ്സഹകരണ രീതികൾ പിൽക്കാലത്ത് ടോൾസ്റ്റോയി, ഗാന്ധിജി, മാർട്ടിൻ ലൂതർ കിംഗ് എന്നിവരെയെല്ലാം സ്വാധീനിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:1817-ൽ ജനിച്ചവർ വർഗ്ഗം:1862-ൽ മരിച്ചവർ വർഗ്ഗം:അമേരിക്കൻ അരാജകത്വ വാദികൾ വർഗ്ഗം:19-ആം നൂറ്റാണ്ടിലെ അമേരിക്കൻ കവികൾ വർഗ്ഗം:19-ആം നൂറ്റാണ്ടിലെ തത്ത്വചിന്തകർ വർഗ്ഗം:ക്ഷയരോഗം ബാധിച്ച് മരണപ്പെട്ടവർ വർഗ്ഗം:നിസ്സഹകരണം വർഗ്ഗം:ഹാർവാർഡ് സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:അമേരിക്കൻ രാഷ്ട്രീയ തത്ത്വചിന്തകർ വർഗ്ഗം:അടിമത്ത നിരോധന പ്രവർത്തകർ വർഗ്ഗം:അമേരിക്കൻ അടിമത്ത നിരോധന പ്രവർത്തകർ വർഗ്ഗം:[[വർഗ്ഗം:അമേരിക്കൻ ലിബെറ്റെയ്റിയനുകൾ വർഗ്ഗം:ലളിത ജീവിത വക്താക്കൾ ]]